title: Sortovuodet 1994–2004

text: Sortovuodet 1994–2004 (2004) On suomalaisen rock-yhtyeen Absoluuttisen Nollapisteen kokoelma-albumi. Albumin ensimmäinen levy sisältää singlejen B-puolia ja muita harvinaisuuksia, kun taas toinen levy käsittää kokonaisen live-esiintymisen.


title: Sortovuodet 1994–2004

text: Albumi nousi Suomen virallisen listan sijalle 16.


title: Hilary Haag

text: Hilary A. Haag (s. 3. januare 1972 Mount Horeb, Wisconsin) on yhdysvaltalainen ääninäyttelijä, joka sai American Anime -ehdokkuuden vuonna 2007


title: Hilary Haag

text: Haag syntyi pienessä kylässä Mount Horebilla, Wisconsinissa. Haagista oli tulla aluksi lakimies, mutta työskentelikin hetken aikaa tarjoilijana Texasissa ennen kuin hän muutti Kaliforniaan tullakseen näyttelijäksi. Tämä ei kuitenkaan tuottanut tulosta ja Haag palasi takaisin Texasiin, jossa hän alkoi työskentelemään tietokoneiden myymisen ohella ääninäyttelemistä ADV Filmsillä vuodesta 1999 lähtien.


title: Hilary Haag

text: Haagin ensimmäinen merkittävä rooli oli Nene Romonova animessa Bubble Gum Crisis 2040, joka oli myös yksi hänen ainoa äänirooli, jossa Haag menetti hetkellisesti äänensä huutamisen vuoksi, jota esiintyi sarjan aikana useaan otteeseen. Hän on myös harvoja ääninäyttelijöitä, jotka kykenevät dubbaamaan japanilaisten ääninäyttelijöiden todella kimeitä ääniä. Haag ei ollut aluksi mikään suuri animen ystävä, ennen kuin hän ryhtyi dubbaamaan sarjoja englanniksi. Haag pitää animesarjoja saippuasarjoina, joiden seuraavaa jaksoa ei malta odottaa. Haag palkittiin ensimmäisen kerran työstään vuonna 2002 ADR-palkinnolla kuukauden ääninäyttelijänä animesarjasta "Princess Nine".


title: Hilary Haag

text: Hän tehnyt urallaan yli 130 dubbausroolia, joiden ohella Haag on tehnyt alkuperäisiä äänirooleja muun muassa My Gym Partner's a Monkey -animaatiosarjaan.


title: Aghlabidit

text: Aghlabidien dynastia hallitsi nykyisen Tunisian aluetta sekä Algerian ja Libyan pohjoisrannikkoa eli Ifriqiyaa vuosina 800–909.


title: Aghlabidit

text: Aghlabidien ensimmäinen emiiri Ibrahim I ibn al-Aghlab nousi valtaan vuonna 800 käyttäen hyväkseen muhallabidien vallan heikkenemistä kapinoista johtuen. Hän otti pian kontrolliinsa muhallabidien valtakunnan itäosat. Tämän jälkeen valtakunta pysyi koossa vuoteen 909, jolloin fatimidien suku syöksi aghlabidit vallasta.


title: Porsche Formula 1 -sarjassa

text: Porsche kilpaili Formula 1 -sarjassa omana tallina kausina –, mutta sen autoilla ajettiin vielä vuoteen 1964 asti.


title: Porsche Formula 1 -sarjassa

text: Yhdysvaltalainen Dan Gurney saavutti tallin ainoaksi jääneen voiton Ranskan GP:sta 1962. Voitto oli myös Gurneyn uran ensimmäinen. Saman vuoden Saksan GP:sta Gurney saavutti myös tallin ainoaksi jääneen paalupaikan. Kilpailussa hän sijoittui kolmanneksi. Hän saavutti myös tallin kaikki neljä muuta palkintosijoitusta.


title: Porsche Formula 1 -sarjassa

text: Menestyksestä huolimatta Porsche jätti F1:set ja keskittyi urheiluautojen valmistukseen.


title: Kevin Lima

text: Kevin Lima (s. 1962) on yhdysvaltalainen ohjaaja. Hän on ohjannut monia Disneyn elokuvia, kuten Tarzanin ja 102 dalmatialaista.


title: Maria Mittet

text: Maria Haukaas Mittet (o.s. Storeng, s. 3. elokuuta 1979) on norjalainen laulaja.


title: Maria Mittet

text: Storeng syntyi Finnsnesissa, mutta kasvoi Senjassa, Tromssan läänissä. Hän esiintyi ensimmäisen kerran kansallisessa mediatapahtumassa ensimmäisessä musiikkiroolissaan 11-vuotiaana. Storeng ja hänen perheensä muuttivat Osloon musikaalin takia, ja kun se oli ohi, he muuttivat takaisin Senjaan. Storeng osallistui Norjan Idols-kisan toiselle kaudelle vuonna 2004 ja tuli kuudenneksi.


title: Maria Mittet

text: Hän edusti Norjaa vuoden 2008 Eurovision laulukilpailussa Belgradissa kappaleella ”Hold On Be Strong” ja sijoittui finaalissa viidenneksi.


title: 101 dalmatialaista (piirrossarja)

text: 101 dalmatialaista (engl. "101 Dalmatians: The Series") on 1990-luvulla valmistunut The Walt Disney Companyn piirrossarja. Se perustuu 101 dalmatialaista -elokuvaan.


title: 101 dalmatialaista (piirrossarja)

text:
Sarjan suomenkieliset äänet.
Ääninäyttelijät löytyvät jaksojen lopputeksteistä.


title: Sivas

text: Sivas on kaupunki Turkissa. Se on samannimisen maakunnan pääkaupunki, ja vuonna 2014 siellä asui 319 532 asukasta. Sivas sijaitsee 1285 metrin korkeudessa Kızılırmak-joen laaksossa.


title: Sivas

text: Rooman valtakunnan aikoihin karavaanit kulkivat Sivaksen kautta Persiasta ja Bagdadista Eurooppaan.


title: Sivas

text: 1300-luvulla Timur Lenk johti mongolien hyökkäystä kaupunkia vastaan. He lupasivat olla vuodattamatta pisaraakaan kaupunkilaisten verta. Lupaus toteutettiin siten, että mongolit hautasivat elävältä noin 4000 armenialaista sotilasta, hukuttivat muut kristityt ja lopulta käyttivät ratsukkojaan tallaamaan kaupungin lapset kuoliaiksi.


title: Giorgio Francia

text: Giorgio Francia (s. 8. marraskuuta 1947 Bologna, Italia) on entinen italialainen kilpa-autoilija.


title: Giorgio Francia

text: Francia kilpaili paljon urheilu- ja vakioautoilla. Hän voitti Formula Italian mestaruuden vuonna 1972 ja Saksan Formula 3 -sarjan mestaruuden vuonna 1974.


title: Giorgio Francia

text: Francia yritti päästä mukaan kahteen Formula 1 -sarjan osakilpailuun Brabham- ja Osella-tallien autoilla, mutta epäonnistui ja karsiutui molemmilla kerroilla.


title: Giorgio Francia

text: Formula 1:sten jälkeen Francia siirtyi ajamaan Touring Car ja DTM -sarjoja.


title: Aelia Capitolina

text: Aelia Capitolina ("Colonia Aelia Capitolina") oli Jerusalemin kaupungin nimi keisari Hadrianuksen aikana 130-luvulla, jolloin hän päätti perustaa kaupungin päälle roomalaisen colonian. "Aelia" viittasi Hadrianuksen nomen gentileen Aeliukseen ja "Capitolina" merkitsi sitä, että kaupunki oli osoitettu Juppiterin Capitoliumille. Aelia Capitolinaan pääsy oli juutalaisilta kielletty kuolemanrangaistuksen uhalla.


title: Aelia Capitolina

text: Jerusalemin temppeli tuhoutui ensimmäisessä juutalaissodassa vuonna 70 ja Hadrianus määräsi temppelin raunioiden kohdalle rakennettavaksi uuden temppelin Juppiterille. Juutalaiset raivostuivat tästä häväistyksestä ja se oli osasyynä vuoden 132 Bar Kokhban kapinalle.


title: Ernest Borneman

text: Ernst Wilhelm Julius Bornemann (12. huhtikuuta 1915 – 4. kesäkuuta 1995) oli saksalainen rikoskirjailija, elokuvaohjaaja, antropologi, etnomusikologi, jazzmuusikko, jazzkriitikko, psykoanalyytikko, seksologi ja sosialisti. Hänelle myönnettiin Magnus Hirschfeld -mitali seksuaalisesta tieteestä.


title: Ernest Borneman

text: Borneman syntyi Berliinissä. Hän kasvoi hyvissä oloissa ja omien sanojensa mukaan hän oli seksuaalisesti kypsä 14-vuotiaana, poliittisesti kypsä 15-vuotiaana ja älyllisesti kypsä 14–16-vuotiaana. Hänen lapsuudenystäviään olivat Bertolt Brecht ja Wilhelm Reich.


title: Ernest Borneman

text: Häneen vaikutti syvästi erityisesti maailmanmusiikki. Kymmenvuotiaana hän kävi maailmannäyttelyssä Pariisissa, jossa hän tapasi kongolaisia muusikoita. Borneman kävi paljon konserteissa ja kuunteli muun muassa Marlene Dietrichiä ja Sidney Bechet’ta. Hänen kaukainen sukulaisensa, etnomusikologi Erich von Hornbostel, sai hänet kiinnostumaan jazzista.


title: Ernest Borneman

text: Borneman kuului Saksan kommunistiseen puolueeseen ja joutui lähtemään maasta vuonna 1933, kun kansallissosialistinen puolue astui valtaan. Hän sai turvapaikan Englannista, vaikka puhui tuskin sanaakaan englantia. Hän kuitenkin oppi nopeasti kielen ja pystyi jopa kirjoittamaan sillä. Vuonna 1937 julkaistiin hänen ensimmäinen romaaninsa "The Face on the Cutting-Room Floor", jonka hän kirjoitti ennen kuin täytti kaksikymmentä. Borneman kirjoitti kaiken kaikkiaan kuusi rikosromaania englanniksi.


title: Ernest Borneman

text: Lontoossa asuessaan Borneman kävi kaikissa briteissä kiertävien jazzmuusikoiden konserteissa, kuten Duke Ellingtonin ja Cab Callowayn. Hän itse soitti pianoa, kontrabassoa ja rumpuja. Hän soitti tanssiyhtyeissä ja Atlantin yli seilaavissa laivoissa.


title: Ernest Borneman

text: Viimeiset vuotensa Borneman asui Schartenissa, Ylä-Itävallassa.


title: Vestäjät

text: Vestäjät eli Pohjois-Savon kirjallinen yhdistys Vestäjät on perustettu 1960 edistämään ammattimaista tai muuten aktiivista kirjoittamista, jäsenten tekstien julkaisemista ja kirjoittamisen opiskelua. Yhdistyksessä on jäseniä 121 (2006), parhaimmillaan on ollut 200 jäsentä.


title: Vestäjät

text: Yhdistys järjestää yhdessä Pohjois-Savon taidetoimikunnan kanssa vuosittain elo-syyskuun vaihteessa Kirjakantti-tapahtuman. Lisäksi se on järjestänyt runonäyttelyjä, runomatineoita, kirjailijavierailuja sekä tekstipajatoimintaa ja yhdessä Kuopion kaupungin kanssa lasten kirjoituskilpailun. Yhdistyksen kunniajäseniä ovat muun muassa Elina Karjalainen, Alexis Kouros, Jorma Pitkänen ja Jouko Tyyri.


title: Tamara McKinney

text: Tamara McKinney (s. 16. lokakuuta 1962) on yhdysvaltalainen entinen alppihiihtäjä.


title: Tamara McKinney

text: McKinney voitti alppiyhdistetyssä kultaa ja pujottelussa pronssia Vailin maailmanmestaruuskilpailuissa 1989. Hän oli jo sijoittunut alppiyhdistetyssä pronssille kaksissa edellisissä MM-kilpailuissa, Bormiossa 1985 ja Crans-Montanassa 1987. 1982 Schladmingin MM-kilpailuissa hän oli suurpujottelussa kuudes.


title: Tamara McKinney

text: McKinney kilpaili olympialaisissa vain yhden kerran, 1984 Sarajevon olympialaisten suurpujottelussa hän jäi pronssimitalisti Perrine Pelenistä 0,43 sekuntia ja sijoittui neljänneksi.


title: Tamara McKinney

text: Alppihiihdon maailmancupin kokonaiskilpailun McKinney voitti vuonna 1983, hänestä tuli ensimmäinen yhdysvaltalaisnainen, joka on pystynyt kyseiseen saavutukseen. Suurpujottelun maailmancupin McKinney voitti kahdesti vuosina 1981 ja 1983 sekä pujottelun maailmancupin vuonna 1984. Urallaan hän voitti 18 maailmancupin osakilpailua ja sijoittui yhteensä 45 kertaa palkintokorokkeelle.


title: Tamara McKinney

text: McKinney lopetti uransa kauden 1988–1989 jälkeen.


title: Roald Amundsenin etelänaparetkikunta

text: Roald Amundsenin etelänaparetkikunta oli naparetkeilijä Roald Amundsenin johtama retkikunta, joka pääsi 14. joulukuuta 1911 ensimmäisenä etelänavalle. Amundsen kuljetti koiransa, miehensä ja varusteensa vanhalla naparetkiä varten rakennetulla "Fram"-laivalla Etelämantereelle Rossin jäähyllyn reunaan Valaslahteen. Retkikunta rakensi sinne talvea varten asuinmökin, jota sanottiin Framheimiksi.


title: Roald Amundsenin etelänaparetkikunta

text: Talvehtimisen jälkeen Amundsen vaelsi etelänavalle hiihtäen. Amundsenin mukana etelänavalle lähti neljä miestä, Helmer Hanssen, Olav Bjaaland, Oscar Wisting ja Sverre Hassel. Matka kohti etelänapaa alkoi pitkin lauttajäätä. Retken vaarallisin osa oli kiipeäminen Axel Heibergin jäätikköä pitkin napatasangolle. Suurin osa koirista teurastettiin suunnitelman mukaan napatasangon reunalla jäätikön yläpäässä etelänavalle vievän matkan puolessa välissä. Etelänavalle ryhmä pystytti teltan ja Norjan lipun.


title: Roald Amundsenin etelänaparetkikunta

text: Norjalaiset onnistuivat voittamaan matkan vaikeudet ja rasitukset ja palaamaan ehjinä takaisin, vaikkakin uupuneina ja hieman paleltuneina. Norjalaisten menestys perustui pääosin Amundsenin kokemuksiin aiemmilta naparetkiltä, suunnittelukykyyn ja kykyyn valita miehet, vetokoirat ja varusteet oikein, ja korjata virheitään. Samana vuonna etelänavan valloituksesta kilpaillut Robert Falcon Scottin johtaman etelänaparetkikunnan jäsenet kuolivat paluumatkalla navalta.


title: Roald Amundsenin etelänaparetkikunta

text:
Retkikunnan lähtöpaikka Valaslahti oli noin asteen verran eli suunnilleen 96 km lähempänä Etelänapaa kuin Scottin käyttämä Erebusvuoren juuri.
Amundsen valitsi Valaslahden, koska virheellisesti päätteli sen olevan pohjaan ankkuroituneen lauttajään alueella. Shackleton oli yrittänyt Valaslahteen jo 1908, muttei ollut päässyt sinne laivoillaan. Amundsen pääsi sinne napaoloihin suunnitellulla "Fram"-aluksella. Retkikunta nousi maihin noin 600 kilometriä Scottin tukikohdasta itään. Miehet rakensivat talvehtimismajansa Framheimin noin neljän kilometrin päähän rantautumispaikasta. Amundsen oli valinnut paikan, koska siellä oli paljon hylkeitä ja pingviinejä ja sinne voitiin purjehtia monesta suunnasta. Kolmessa viikossa miehet siirsivät leiriin kymmenen tonnia tarvikkeita. Puuseppä Jørgen Stubberud ja Olav Bjaaland kokosivat esivalmistetun mökin parissa viikossa ja kaivoivat sen pohjan noin 1,2 metriä lumen sisään. Miehet pyydystivät suuren määrän hylkeitä ja varastoivat lihaa ravinnoksi koirille ja miehille. Framheimissä sää oli yleensä suotuisa.


title: Roald Amundsenin etelänaparetkikunta

text: Framheimissa alkoi myös varsinaisen naparetken valmistelun, ja tekivät muutaman varaston retkeä varten. Amundsen miehineen kokeili koiria, ja he tekivät muutaman päivän rekiretken 80. leveysasteelle. Ensimmäiseen 10. helmikuuta alkaneeseen retkeen osallistui 4 miestä ja 18 koiraa, ja se tehtiin kolmella reellä. Koeretki paljasti, että reet olivat liian raskaita, lumikengät ahtaita ja teltat hitaita purkaa. Myöhemmin reet kevennettiin 75 kilosta 22 kilon painaviksi.


title: Roald Amundsenin etelänaparetkikunta

text:
22. helmikuuta alkanut pisin retki oli vaikein. Retkellä oli 8 miestä, 7 rekeä ja 42 koiraa.. Miehet saivat paleltumia ja koirat joutuivat lujille, kun niiden jalat hankautuivat vereslihalle, koska ne upposivat puolikantavaan hankiaiseen. Koirat uupuivat ja nälkiintyivät, ja yksi koirista jopa kuoli. Amundsen ajoi koiria säälimättä eteenpäin, vaikka ne eivät lopulta tahtoneet liikkua. Lämpötila laski jopa -45 °C:hen. Amundsen merkitsi paluureitin koiria varten säännöllisin väliajoin tiputetuilla hylkeenlihapaloilla.
Amundsen huomasi matkalla, että 81 leveysasteen eteläpuolella oli keilamaisia lumikasoja, joiden alla oli vaarallinen halkeamaverkosto.


title: Roald Amundsenin etelänaparetkikunta

text: Kun Amundsen palasi eräältä rekiretkeltään, hän huomasi englantilaisen Scottin retkikunnan "Terra Novan" ankkuroituneen Valaslahteen. Scott itse oli varastojen tekomatkalla eikä ollut laivalla. Englantilaiset kävivät Framheimissä, ja Amundsen Terra Novalla. Kohtaaminen sujui ystävällisesti..


title: Roald Amundsenin etelänaparetkikunta

text: Talven kaamosaika alkoi 21. huhtikuuta. Sää oli talvella yleensä hyvä, toisin kuin Scottin tukikohdassa. Pakkanen laski alle -50 asteen. Naparetkikunan miehet elivät tämän ajan Framheimissä ja aivan lähistöillä vakioidun viikko-ohjelman mukaan. He pystyttivät viisitoista suurta telttaa varastoiksi. Bjaaland ja Helmer Hanssen rakensivat saunan, joka oli pieni parafiiniuuneilla lämmitetty laatikko, jossa oli jääpohja. Retkikunta viimeisteli talvikuukausina varusteita. He kevensivät rekiä ja tekivät niistä joustavampia. Vapaa-aikana miehet lukivat naparetkiaiheisia kirjoja ja osallistuivat navigaatioluennoille.


title: Roald Amundsenin etelänaparetkikunta

text: Kaamos päättyi 24. elokuuta, ja Amundsen lähti jo 8. syyskuuta kohti etelää kilpaillakseen Scottin kanssa. Hjalmar Johansen arvosteli Amundsenin päätöstä lähteä liikkeelle aikaisin keväällä. Silti 8 miestä ja 86 koiraa lähti kohti Etelänapaa, ja ensimmäiset päivät he etenivät rivakasti. Miehillä oli mukanaan kaiken varalta jopa valjaat miehille rekien vetoa varten, jos koirat pettäisivät. Olosuhteet heikkenivät kuitenkin nopeasti 12. syyskuuta. Pakkasta oli 47 astetta, ja retkikuntaa vaivasi huono näkyvyys ja kauhea etelätuuli. Amundsen kirjoitti, ettei voisi riskeerata miehiä ja eläimiä voittaakseen kilvan etelänavalle. Amundsen päätti ajaa 80° leveysasteen varastolle purkamaan sinne tarvikkeita ja palata nopeasti takaisin tukikohtaan Framheimiin. Bjaaland ja Stubberud saapuivat ensimmäisenä Framheimiin, Amundsen parin tunnin päästä.. Hjalmar Johansen ja paleltumien takia hitaasti liikkuva Kristian Prestrud jäivät viimeisiksi. He saapuivat Framheimiin illalla pimeässä ja sumussa selviten kotiin vain seuraamalla koirien jälkiä. He olivat pahoin uupuneet, ja Johansen oli joutunut kantamaan Pestrudia osan matkaa.


title: Roald Amundsenin etelänaparetkikunta

text: Seuraavana aamuna Amundsen kysyi, miksi Johansen oli viipynyt paluuretkellä niin kauan. Johansen räjähti raivoon ja sanoi Amundsenin johtaneen retkeä huonosti. Amundsen pelkäsi, että joku haastaisi hänen johtajuutensa, sillä hän pyrki pitämään joukon tiukassa komennossaan. Arvosteluista vihastunut Amundsen pudotti lopulta Johansenin navalle suuntautuvalta retkeltä eikä antanut hänelle edes lle suuntautuneen sivuretken johtajuutta, vaikka Johansen oli kokenut koiravaljakon ajaja. Johansen tappoi itsensä pari vuotta retken jälkeen. Amundsen itse mainitsee paluun viimeisten päivän tapahtuneen epäjärjestyksessä. Muidenkin retkikunnan jäsenten mielestä paluu epäonnistuneelta retkeltä oli huonosti johdettu, mutta Bjaalandin mielestä Johansenin olisi pitänyt jättää arvostelunsa sanomatta. Johansen itsekin katui purkaustaan.


title: Roald Amundsenin etelänaparetkikunta

text: Amundsen lähti 20. lokakuuta kello 10:30 sumussa etelänavalle Bjaalandin, Hanssenin, Oscar Wistingin ja Sverre Hasselin kanssa. Rekikaravaania johti kyvykäs koiranajaja Hanssen, joka paimensi koirarekeä; muut kolme rekeä tulivat perästä. Bjaaland kulki pääosin viimeisenä, mutta huippuhiihtäjänä hän oli välillä myös joukon edellä, jotta koirilla olisi joku, jonka perässä juosta.


title: Roald Amundsenin etelänaparetkikunta

text: Se reitin osa, minne oli rakennettu etukäteen varastoja, oli helppokulkuinen ja matka edistyi yleensä nopeasti, koska varastoja rakennellessaan norjalaiset olivat merkinneet reitin. He kulkivat suunnilleen 165 itäistä pituuspiiriä pitkin etelään.


title: Roald Amundsenin etelänaparetkikunta

text: 81 leveysasteen eteläpuolella oli runsaasti halkeamia sisältänyt alue., mutta halkeamat olivat yleensä vain metrin levyisiä ja niiden yli pystyi hiihtämään. Hanssen putosi silti kerran railoon, mutta jäi puoliväliin lumisillan varaan. Wisting pelasti Hanssenin, joka ei ollut loukannut itseään pudotuksessa. 82 asteen varastopaikasta otettiin tarvikkeita matkalla perustettaville 83 ja 84 asteen varastoille.


title: Roald Amundsenin etelänaparetkikunta

text: Retkikunta näki 9. marraskuuta 83 eteläisellä leveyspiirillä vuoret, joita Amundsen kutsui Kuningatar Maudin vuoriksi. Retkikunta eteni nyt leveysasteen verran kolmessa päivässä. Keskivauhti koko retkellä oli 24 kilometriä päivässä. Lähestyttäessä vuoria jää muuttui vaikeakulkuisemmaksi, ja siinä tapahtuvan hitaan pinnanalaisen liikkeen saattoi kuulla kiväärin laukauksia muistuttavina ääninä. Miehet olivat 17. marraskuuta paikassa 85 astetta 7' eteläistä ja 165 astetta läntistä pituutta aivan vuorten juurella lähellä Mount Bettyä. Tähän kohtaan tehtiin päävarasto.


title: Roald Amundsenin etelänaparetkikunta

text: Matkan kriittisin kohta lienee ollut paikoin vaarallinen nousu Kuningatar Maudin vuorten välistä kulkevaa 45 km:n pituista Axel Heibergin jäätikköä ylöspäin. Amundsen pakkasi tavarat vuorten juurella uudestaan niin, että ne oli helpompi kuljettaa kiivettäessä jäätikköä ylös. Retkikunta löysi kulkutien jäätikölle muutaman epäonnistuneen yrityksen jälkeen


title: Roald Amundsenin etelänaparetkikunta

text: Amundsenin ryhmä selviytyi liukkaasta ja runsasrailoisesta vuorijäätiköstä muun muassa vuorikiipeilyvälineiden avulla. Alussa kiivettiin valtavan Mount Nansenin viertä. Keskivaiheilla nousua oli jääputouksia, minkä takia edettiin hyvin vaivalloisesti ja hitaasti jäätikön keskustan halki. Miehet olivat monesti vähällä pudota railoihin. Nousu jäätiköllä oli ohi noin neljässä päivässä lasketun kymmenen päivän sijaan, vaikka retkikunta teki muutaman virheen reitin valinnassa. Vaarallinen jäätikön kiipeäminen ylös oli luultua helpompaa.


title: Roald Amundsenin etelänaparetkikunta

text: Retkikunta oli illalla 21. marraskuuta noussut napatasangolle 3000 metrin korkeuteen vuoristojäätikön ylle. Seudulla oli yhä vuoristojäätikön alkuosia ja vuoria, koska reitti etelään kulki vuorenrinteen vierestä. Matka jatkui nyt pitkin 168 pituuspiiriä. Jäätiköltä noustua tapettiin suunnitelman mukaan suuri määrä koiria ravinnoksi toisille koirille ja varastoon paluumatkaa varten. Kolmasosa koirista oli nyt koirien ja miesten ravintona. Amundsenin mielestä koirien tappaminen oli ikävää, mutta välttämätöntä. Teurastuspaikka sai kuvaavan nimen ”Teurastamo” ja oli suunnilleen retken puolivälissä.


title: Roald Amundsenin etelänaparetkikunta

text: ”Teurastamosta” miehet jatkoivat etelää aaltomaisten lumikinosten, sastrugien vaikeuttaessa kulkua alussa. Lopulta sastrugit hävisivät ja matka nopeutui, mutta pinnassa pöllyävä lumi haittasi näkyvyyttä. Matka jatkui railoisen, jääaaltoisen ja jäälohkareita täynnä olevan alueen yli. Miehet kutsuivat aluetta Paholaisen jäätiköksi. Retkikunta oli suunnistanut monta päivää lähes sokkona, mutta 8. joulukuuta pilvet väistyivät. Ryhmä yllättyi siitä, että he olivat onnistuneet suunnistamaan sumussa ja lumipyryssä oikeaan paikkaan, eli leveysasteelle 88° 16'. He olivat tässä vaiheessa enää 13 kilometrin päässä Shackletonin retkikunnan ennätyksestä.


title: Roald Amundsenin etelänaparetkikunta

text: Lopulta 14. joulukuuta 1911 viisi miestä ja 16 koiraa saapuivat Etelänavalle ja pystyttivät Polheimiksi eli Napakodiksi ristimänsä teltan. Miehet olivat Etelänavalle saapuessaan muuten hyvässä kunnossa, mutta kasvoissa oli pahaa, kauan retken jälkeen kestänyttä tuulen kuljettamien jäähitusten aiheuttamaa kirvellystä.


title: Roald Amundsenin etelänaparetkikunta

text: Seutu nimettiin Norjan kuninkaan mukaan . Ensimmäiset etelänavalla kävijät olivat Roald Amundsen, Helmer Hanssen, Olav Bjaaland, Oscar Wisting ja Sverre Hassel. Myöhempien laskujen mukaan Amundsen erehtyi tuon ajan epätarkoilla laitteilla noin 2,5 km etelänavasta. Etelänavan valloituksen varmistamiseksi retkikunta teki retkiä Polheimin ympäristöön. Hanssen kävi todennäköisesti alle 100 metrin päässä todellisesta etelänavasta. Kilpailevaa Scottin retkikuntaa varten jätettiin kirje Norjan kuninkaalle siltä varalta, että Amundsen kuolisi paluumatkalla. Toisessa kirjeessään Amundsen toivotti mahdollisesti paikalle saapuvalle Scottille turvallista paluumatkaa. Retkikunta viipyi navalla kolme päivää, kunnes lähtivät paluumatkalle.


title: Roald Amundsenin etelänaparetkikunta

text: Paluumatka sujui hyvin, vaikka sumu haittasi hieman varastojen löytymistä. Matkamittarit, jotka olivat kiinnitetty rekiin, auttoivat matkojen arvioimisessa paluumatkalla. Paholaisen jäätikkö kierrettiin paluumatkalla. ja myös Alex Heibergin jäätiköllä kuljettiin osin toista reittiä.


title: Roald Amundsenin etelänaparetkikunta

text: Miehet palasivat 26. tammikuuta 1912 Framheimiin kasvot kivuliaasti ahavoituneina, lumisokeutta kärsivinä ja pitkästä matkasta uupuneina, mutta muuten hyvässä kunnossa. Koiria oli jäljellä enää 11.Vasta muutaman päivän kuluttua väsynyt naparetkikunta kertoi Framheimissa käyneensä Etelänavalla- Pian tämän jälkeen retkikunta lähti Framheimistä kotia kohti.


title: Ricardo Londoño

text: Ricardo Londoño-Bridge (8. elokuuta 1949 Medellín, Kolumbia – 18. heinäkuuta 2009 San Bernardo del Viento, Kolumbia) oli kolumbialainen Formula 1 -kuljettaja. Hän oli F1-historian ensimmäinen kolumbialaiskuljettaja. Hän yritti päästä Brasilian GP:n lähtöruudukkoon Ensign-tallin autolla kaudella , mutta epäonnistui siinä FIAn evättyä hänen kilpailulupansa.


title: Ricardo Londoño

text: Londoñoa epäiltiin myöhemmin huumekaupasta ja vuonna 2000 häneltä takavarikoitiin omaisuutta, jonka uskottiin olevan hankittu huumekaupasta saaduilla rahoilla. Hänet ja kaksi muuta henkilöä ammuttiin San Bernardo del Vienton kaupungissa, Córdobassa 18. heinäkuuta 2009.


title: Jerusalemin kolmas temppeli

text: Jerusalemin kolmas temppeli, myös Hesekielin temppeli (), on juutalaisten perinteisen uskonnollisen käsityksen mukaan Jerusalemin Temppelivuorelle tulevaisuudessa rakennettava uusi temppeli. Se on ennustettu ja kuvattu Hesekielin kirjassa, jonka mukaan siitä tulisi ikuinen rakennus ja Jahven pysyvä asuinpaikka.


title: Jerusalemin kolmas temppeli

text: Jerusalemin ensimmäisen temppelin tuhosivat babylonialaiset Nebukadressarin aikana, toisen roomalaiset ensimmäisessä juutalaissodassa vuonna 70. Toisen temppelin tuhosta lähtien nykyaikaan saakka juutalaisten keskuudessa on elänut toivo uuden temppelin rakentamista samalle paikalle, ja roomalaisaikana ainakin kaksi kertaa ryhdyttiinkin hankkeisiin sen rakentamiseksi. Rakennushankkeita ei kuitenkaan ole enää missään vaiheessa ole pystytty toteuttamaan, vaan Temppelivuorella ovat nykyisin muslimien Kalliomoskeija ja Al-Aqsan moskeija. Juutalaisten yleinen käsitys onkin, että se voidaan rakentaa vasta Messiaan tullessa.


title: Jerusalemin kolmas temppeli

text: Myös joidenkuiden kristittyjen eskatologisissa käsityksessä kolmannella temppelillä on merkittävä asema.


title: Jerusalemin kolmas temppeli

text: Raamatussa profetia uudesta temppelistä esiintyy Hesekielin kirjan 40.–44. luvuissa. Hesekiel ilmoittaa saaneensa sitä kuvaavan näyn vuoden ensimmäisen kuukauden 10. päivänä, toisin sanoen suurena sovituspäivänä ("Jom kippur"), 14. vuotena Jerusalemin valloituksen jälkeen.


title: Jerusalemin kolmas temppeli

text:
"
Temppelin arkkitehtuuria kuvataan yksityiskohtaisesti Hesekielin kirjan 40.–42. luvuissa. Maimonides piti näitä lukuja tavalliselle lukijalle ja oppineillekin vaikeaselkoisina. Raamatuntutkijoita, jotka ovat uskaltautuneet tulkitsemaan kuvausta yksityiskohtaisesti, ovat Rashi, David Kimhi, Yom-Tov Lipmann Heller ja Meir Leibush ben Yehiel Michal, jotka kaikki ovat laatineet hieman toisistaan poikkeavia luonnoksia Hesekielin kuvaamasta temppelistä. Sen muoto ja mittasuhteet on tarkoin kuvattu Raamatussa, ja sen seinien kerrotaan olevan kauttaaltaan koristellut palmuilla ja kerubeilla, ja palmuihin päin on toisaalla ihmisen, toisaalla leijonan kasvot.


title: Jerusalemin kolmas temppeli

text: Juutalaisuudessa temppelistä on tullut tärkeä uskonnollinen käsite. Toisen temppelin tuhosta saakka uskonnolliset juutalaiset ovat toivoneet näkevänsä Temppelivuorella kolmannen temppelin. Toivo paluusta Jerusalemiin ja temppelin jälleenrakentamisesta onkin ilmaistu monissa juutalaisissa rukouksissa, erityisesti juutalaisen perinteen mukaisesti kolmesti päivässä luettavassa "Amida"-rukouksessa. Vaikka sitä ei edelleenkään ole rakennettu, Kolmannen temppelin käsite ja sitä koskeva toivo on juutalaisuudessa ja varsinkin ortodoksijuutalaisuudessa pyhä, ja odotetaan, että se vielä kerran rakennetaan palvontapaikaksi. Tavallisin käsitys kuitenkin on, että se käy mahdolliseksi vasta Messiaan tullessa. Temppelin uskotaan tällöin tulevan kaikkien kansojen rukoushuoneeksi.


title: Jerusalemin kolmas temppeli

text: Ortodoksijuutalaiset uskovat kolmannen temppelin jälleenrakentamiseen ja siellä suoritettavan uhripalvonnan aloittamiseen uudelleen, joskin heillä on erimielisyyksiä siitä, miten jälleenrakentaminen pitäisi toteuttaa. Useimmat ortodoksijuutalaiset oppineet ja rabbit uskovat, että sen rakentaa Messiaan aikana jumalallinen kaitselmus, joskin vähemmistö heistä on Maimonideen tavoin sitä mieltä, että juutalaisten pitäisi itse ryhtyä temppelin jälleenrakentamiseen niin pian kuin se on mahdollista. Ortodoksijuutalaisten johtajat yleensä ennustavat, että tällöin myös koko raamatullinen uhrikäytäntö aloitetaan uudelleen, kun taas konservatiivi-, reformi- ja rekonstruktionistiset juutalaiset eivät odota näin tehtävän.


title: Jerusalemin kolmas temppeli

text: Usko temppelin jälleen rakentamiseen ilmenee ortodoksijuutalaisten rukouksista. Kolme kertaa päivässä he lausuvat Amida-rukouksen, jossa rukoillaan temppelin jälleenrakentamista ja uhripalveluksen aloittamista uudelleen, ja joka päivä luetaan ne kutakin päivää koskevat kohdat uhreja koskevista säännöksistä ja ne psalmit, joita leeviläisten pitäisi kunakin päivänä laulaa, jos temppeli olisi olemassa.


title: Jerusalemin kolmas temppeli

text: Ortodoksijuutalaisten yleisesti hyväksymä käsitys siis on, että kolmannessa temppelissä Mooseksen lain mukaiset uhrit palautetaan kaikilta osin käytäntöön. Vaikka Maimonides kirjoittikin varhaisessa teoksessaan "Neuvottomien opastaja" ("Moreh Nevukhim"), että Jumala oli tarkoituksella siirtänyt juutalaiset pois uhrikulteista kohti rukousta, joka on palvonnan korkeampi muoto, myöhemmässä teoksessaan "Mishnen Torah", jota jotkut pitävät juutalaisen lain lopullisena auktoritatiivisena selityksenä, hän kuitenkin ilmoitti, että eläinuhrit aloitetaan kolmannessa temppelissä uudelleen ja kertoi myös yksityiskohtaisesti, miten se tapahtuu. Sitä vastoin rabbi Abraham Isaac Kookin mukaan eläinuhreja enää palautettaisi.


title: Jerusalemin kolmas temppeli

text: Konservatiiviset juutalaiset uskovat tulevan juutalaiseen Messiaaseen ja temppelin jälleenrakentamiseen, mutta eivät uhripalveluksen palauttamiseen. Sen mukaisesti he ovat muuttaneet myös rukouskirjassaan olevia rukouksia. Ortodoksijuutalaisten aamurukouksessa olevat uhreja koskevat kohdat on korvattu Talmudin katkeamilla, joissa opetetaan rakkauden ja ystävyyden tekoja, joita nykyisin tehdään synnin vuoksi liian vähän.


title: Jerusalemin kolmas temppeli

text: Päivittäisestä Amida-rukouksesta konservatiivijuutalaiset ovat jättäneet pois pyynnön ”hyväksyä Israelin polttouhrit” ja Malakian kirjan mukaiset maininnat ”Herralle otollisista Juudan ja Jerusalemin uhrilahjoista.” Sapattina ja juutalaisina juhlapäivinä luettavassa Mussaf-rukouksessa hepreankielinen lause "na'ase ve'nakriv" (”tulemme olemaan läsnä ja uhraamaan”) on muutettu muotoon "asu ve'hikrivu" (”he olivat läsnä ja uhrasivat”), koska heidän mukaansa uhrit kuuluvat menneisyyteen.


title: Jerusalemin kolmas temppeli

text: Rukous ”elämämme talon palauttamisesta” on säilynyt konservatiivijuutalaisten rukouskirjoissa, vaikkakaan kaikki eivät niitä lausu. Rukouskirjoissa esiintyvät sanat, ja lauseet, jotka voidaan ymmärtää joko konkreettiseen temppeliin viittaavina taikka symbolisesti, teologisina tai runollisina käsitteinä, on yleensä säilytetty. Niiden käännöksissä ja selitysteoksissa kuitenkin yleensä viitataan vain runollisiin ja teologisiin merkityksiin. Konservatiivisella juutalaisuudella on myös välittävä kanta kohenien ja leeviläisten roolista: heidän mukaansa nämä asemat ja osittain niihin liittyvät tehtävätkin yhä periytyvät tietyissä suvuissa isältä pojalle, mutta he eivät pidä kiinni niistä rajoituksista, jotka koskevat sitä, kenen kanssa kohenit saavat mennä naimisiin.


title: Jerusalemin kolmas temppeli

text: Reformi- ja rekonstruktionistijuutalaiset eivät usko temppelin jälleenrakentamiseen eivätkä temppelipalvonnan tai -uhrien palauttamiseen. Heidän mukaan temppeli ja uhrit kuuluvat jo menneeseen aikakauteen, jolloin palvonta oli nykyistä primitiivisempää ja johon ei enää tule palata. Lisäksi heidän mukaansa kohenien ja leeviläisten erikoisasema on kastijärjestelmä, joka ei sovi yhteen nykyisten ihmisten tasa-arvoisuutta koskevien käsitysten kanssa, eikä näillä heidän mukaansa ole mitään erityisiä oikeuksia tai velvollisuuksia. Lisäksi reformijuutalaisten keskuudessa esiintyy käsitys, että synagoga on nykyajan temppeli; sen vuoksi sana temppeli esiintyykin monien reformijuutalaisten seurakuntien nimissä. Itse asiassa juuri synagogien käsittäminen temppeleiksi oli yksi virstanpylväs reformijuutalaisuuden kehityksessä 1800-luvun Saksassa, jolloin Berliini julistettiin uudeksi Jerusalemiksi ja reformijuutalaiset pyrkivät osoittamaan olevansa uskollisia Saksan kansalaisia. Reformijuutalaisuudelle suuren osan historiastaan luonteenomainen antisionismi on jossakin määrin lieventynyt natsien juutalaisvainojen jälkeen ja nykyisen Israelin menestyksen myötä.


title: Jerusalemin kolmas temppeli

text: Rooman keisari Hadrianus myönsi juutalaisille luvan rakentaa temppeli uudestaan, mutta muutti sittemmin mieltään. Simon bar Kokhban johtamat kapinalliset valloittivat Jerusalemin roomalaisilta vuonna 132, minkä jälkeen temppelin rakentamista jatkettiin. Kapinan epäonnistuminen johti Mišnan kirjoittamiseen, ja uskonnolliset johtajat päätyivät käsitykseen, että seuraava yritys temppelin jälleenrakentamiseksi saattaisi olla vuosisatojen päässä ja sen vuoksi oli vaara, että käytännöt ja seremoniat saattaisivat unohtua. Rangaistukseksi kapinasta roomalaiset muuttivat Jerusalemin nimen Aelia Capitolinaksi ja maakunnan Syria Palaestinaksi, ja juutalaisilta kiellettiin pääsy kaupunkiin paitsi temppelin hävittämisen muistopäivänä. Vainosta hengissä selvinneiden rabbien sallittiin kuitenkin edelleen ylläpitää Jamnian koulua niin kauan kuin he maksoivat Rooman valtakunnalle erityistä veroa.


title: Jerusalemin kolmas temppeli

text: Rooman keisari Julianus Apostata (361–363) myönsi juutalaisille luvan rakentaa kolmannen temppelin osana valtakunnanlaajuista ohjelmaansa paikallisten uskonnollisten kulttien palauttamiseksi tai vahvistamiseksi. Rakennustyöt aloitettiinkin, mutta keskeytettiin pian.


title: Jerusalemin kolmas temppeli

text:
Eräiden aikalaislähteiden mukaan, joita ovat Sozomenos (n. 400–450) teoksessaan "Historia Ecclestiastica" sekä pakanallinen historioitsija ja Julianuksen läheinen ystävä Ammianus Marcellinus temppelin jälleenrakennustyöt keskeytyivät, koska joka kerta kun sitä yritettiin rakentaa olemassa olleiden perustusten päälle, maan alta ilmaantuneet tulenliekit sytyttivät rakentajat palamaan ja maanjäristys tuhosi jo tehdyn työn:
Toisten lähteiden mukaan keskeneräisen temppelin tuhosi 27. toukokuuta 363 tapahtunut maanjäristys. On myös mahdollista, että se johtui tuhotyön kohteeksi tai vahingossa syttyi tulipalo. Aikakauden kristityt historioitsijat olivat yleisesti sitä mieltä, että keskeneräisen temppelin tuho oli selvä merkki siitä, ettei Jumala enää halunnut sitä rakennettavan uudestaan. Vähän myöhemmin Julianus sai surmansa taistelussa ja kristinuskosta tuli jälleen Rooman valtionuskonto.


title: Jerusalemin kolmas temppeli

text: Vuonna 610 sassanidit valloittivat Bysantilta sen Lähi-idässä olleet alueet ja luovuttivat Jerusalemin juutalaisten valtaan ensimmäiseen kertaan vuosisatoihin. Uudet vallanpitäjät määräsivät myös eläinten uhraamisen aloitettavaksi uudestaan ensimmäisen kerran Bar Kokhban ajan jälkeen. Mutta pian, ennen kuin bysanttilaiset saivat valloitetuksi alueen takaisin, persialaiset luovuttivat alueen hallinnan kristitylle väestölle, joka hajotti rakenteilla olleen temppelin. Heidän hallinnassaan se oli, kunnes kalifi Omar valloitti kaupungin 630-luvulla.


title: Jerusalemin kolmas temppeli

text: Armenialaisen piispa Sebeoksen 600-luvulla kirjoittamassa kronikassa sanotaan, että juutalaiset ja arabit kiistelivät keskenään islamin ja ”juutalaisen uskonnon eroista Bysantin ja ensimmäisten kalifien välillä vuonna 637 käytyjen taistelujen aikana. Hänen mukaansa kuitenkin Ismaelin jälkeläisiin kuulunut mies nimeltä Muhammad” antoi ”totuuden tien valan, olettavasti Jumalan käskystä”, jonka mukaan juutalaisten ja arabien olisi liityttävä yhteen isänsä Abrahamin lipun alla ja asettua Pyhälle maalle.


title: Jerusalemin kolmas temppeli

text: Saman vuosisadan lopulla muslimit rakensivat vanhalle Temppelivuorelle siellä edelleen sijaitsevan Kalliomoskeijan.


title: Jerusalemin kolmas temppeli

text:
Ristiretkeläisten perustama Jerusalemin kuningaskunta hallitsi Jerusalemia vuosina 1099–1187 ja uudestaan 1229–1244. Tämän jälkeen se joutui jälleen muslimien hallintaan, mutta myös mongolit tekivät pian sotaretkiä Syyriaan ja Palestiinaan. Tällaisten sotaretkien aikana Nahmanides kirjoitti kirjeessään pojalleen seuraavanlaisen kuvauksen maasta ja temppelistä:
Toiveet temppelin jälleenrakentamisesta ovat joissakin piireissä virinneet uudelleen sen jälkeen, kun nykyinen Israelin valtio vuonna 1949 perustettiin, ja varsinkin sen jälkeen kun se kesäkuussa 1967, kuuden päivän sodassa sai vallatuksi muun muassa Jerusalemin vanhankaupungin, jossa Temppelivuorikin sijaitsee. Valtavirran juutalaisuudessa, myös ortodoksijuutalaisuudessa, temppelin jälleenrakentamisen odotetaan yleensä tapahtuvan vasta juutalaisten Messiaan saapuessa. On kuitenkin perustettu järjestöjä, joiden tarkoituksena on saada temppeli välittömästi rakennetuksi mahdollisimman pian, mutta ne edustavat vain pientä vähemmistöä edes ortodoksijuutalaisista. Sellaisia järjestöjä ovat:Temppeli-instituutti on jopa valmistanut temppelin rakentamisessa käytettäviksi tarkoitettuja esineitä. Israelin valtio ei ole myöntynyt tällaisiin hankkeisiin eikä tukenut niitä, vaan se on jättänyt Temppelivuoren hallinnan islamilaiselle waqf-säätiölle. Sitä vastoin eräänlaisena korvikkeena temppelialueen rajalla sijaitseva Länsimuuri eli Itkumuuri on saanut entistäkin korostuneemman uskonnollisen ja valtiollisen aseman.


title: Jerusalemin kolmas temppeli

text: Israelin puolustusvoimien päärabbi Shlomo Goren ilmoitti 1960-luvulta lähtien toistuvasti kannattavansa kolmannen temppelin rakentamista Temppelivuorelle. Eräässä 1960-luvulla pitämässään puheessa hän jopa ilmoitti mielipiteenään, että Kalliomoskeija olisi pitänyt räjäyttää.


title: Jerusalemin kolmas temppeli

text: Kesällä 1983 Goren ja muutamat muut rabbit keskustelivat asiasta Länsimuurilla rabbi Jehuda Getzin janssa, joka toimi uskonnollisten asioiden ministeriössä. Getzin johdolla Temppelivuoren alla oli tehty kaivauksia, joissa hän ja Goren väittivät Liitonarkin löytyneen. Kun kaivauksissa oli löydetty maanalainen käytävä, alueella puhkesi suuri tappelu nuorten juutalaisten ja arabien välillä. Israelin poliisi muurasi käytävän nopeasti umpeen. Gorenin yritystä saada Temppelivuorelle rakennetuksi synagoga on myöhemmin jatkanut hänen lankonsa, Haifan päärabbi She'ar Yashuv Cohen.


title: Jerusalemin kolmas temppeli

text: Vielä pidemmälle on mennyt Meir Kahanen johtama Kakh-puolue. Hänen mielestään Israelista olisi pitänyt tehdä uskonnolliseen lakiin pohjautuva valtio, arabit karkottaa ja Temppelivuori ”puhdistaa iljetyksistä”, toisin sanoen hävittää siellä olevat moskeijat. Hänen mukaansa Messias olisi jo tullut, jos Israel olisi menetellyt näin.


title: Jerusalemin kolmas temppeli

text: Lehtimajajuhlan ("Sukkot") aikana vuonna 2006 Uri Ariel kävi Temppelivuorella ja ilmoitti laativansa suunnitelmia synagogan rakentamiseksi sinne. Hänen mukaansa synagogaa ei rakennettaisi moskeijoiden tilalle vaan eri kohtaan ottaen huomioon, mitä johtavat rabbit asiasta sanovat. Hänen mukaansa tämä korjaisi historiallisen vääryyden ja tarjoisi muslimimaailmalle tilaisuuden todistaa suvaitsevuutensa.


title: Jerusalemin kolmas temppeli

text: Israelin johtavat rabbit kuten Isser Jehuda Unterman ja Jitzhak Nissim kuitenkin muistuttivat siitä, että juutalaiset olivat useiden sukupolvien tarkoin varoneet ja välttäneet astumasta mihinkään kohtaan Temppelivuorella.


title: Jerusalemin kolmas temppeli

text: Ilmeisin este temppelin uudelleenrakentamiselle on, että muinaisella temppelivuorella sijaitsee kaksi nyt jo 1300 vuoden ikäistä islamilaista historiallista rakennusta, Al-Aqsan moskeija ja Kalliomoskeija. Kalliomoskeijan uskotaan sijaitsevan samalla paikalla, jossa temppeli aikoinaan oli, ja Israel on kansainvälisten velvoitteiden edellyttävän, että muslimeilla on pääsy näihin rakennuksiin. Mikä tahansa yritys hävittää nämä rakennukset, rajoittaa pääsyä niihin tai rakentaa juutalaisia rakennelmia niiden paikalle, niiden väliin tai muutoin niiden välittömään läheisyyteen johtaisi vakaviin kansainvälisiin konflikteihin, koska koko muslimimaailma pitää aluetta pyhänä. Kuitenkin 1900- ja 2000-luvuilla jotkut tutkijat ovat väittäneet, ettei Kalliomoskeija sijaitse ensimmäisen eikä toisen temppelin paikalla, vaan temppelit olivat hieman nykyisen moskeijan pohjois- tai eteläpuolella.


title: Jerusalemin kolmas temppeli

text: Lisäksi monet ortodoksijuutalaiset oppineet hylkäävät muistakin syistä kaikki yritykset rakentaa temppeli ennen Messiaan tuloa. Yksi syy on, että uuden temppelin ja erityisesti sen alttarin pitäisi heidän mukaansa olla alkuperäisellä paikallaan, mutta niiden muinaista sijaintia ei tarkoin tunneta. Raamatussa käytettyjen mittayksiköidenkään tarkkaa suuruutta ei tunneta. Itse asiassa Talmudissa sanotaan, että toinen temppelikin oli mahdollista rakentaa vain Haggain, Sakarjan ja Malakian saamien suorien profeetallisten ohjeiden perusteella. Ilman vastaavanlaista profeetallista ilmoitusta temppeliä ei näin ollen voitaisi rakentaa siinäkään tapauksessa, että paikalla ei olisi moskeijoita.


title: Jerusalemin kolmas temppeli

text: Nykyisin Israel rajoittaa juutalaisten pääsyä Temppelivuorelle sekä uskonnollisista että myös poliittista syistä. Paikan katsotaan edelleen olevan niin pyhä, ettei sinne käytännössä kukaan voi mennä rikkomatta Mooseksen lain puhtaussäännöksiä.


title: Jerusalemin kolmas temppeli

text: Jeesuksen aikana toinen temppeli oli yhä olemassa, ja se mainitaan useita kertoja myös Uudessa testamentissa. Synoptisten evankeliumien mukaan Jeesus kuitenkin ennusti sen tuhon, mikä noin 40 vuotta myöhemmin toteutuikin.


title: Jerusalemin kolmas temppeli

text: Kristinuskon valtavirran näkemys on varhaiskristillisestä ajasta lähtien ollut, ettei temppeliä fyysisenä rakennuksena enää uuden liiton aikana tarvita. Sitä vastoin Uudessa testamentissa esiintyy käsitys, että Jeesus itse on nyt uusi temppeli. Joissakin Raamatun kohdissa uudeksi temppeliksi mainitaan myös koko kristillistä seurakuntaa, vieläpä jokaisen yksityisen kristityn ruumistakin. Tämän vuoksi kristillinen käsitys on yleensä ollut, että Temppelivuorella tai Jerusalemilla enää ole samanlaista uskonnollista merkitystä kuin sillä oli vanhan liiton aikana, joskin myös Temppelivuori on raamatunhistoriallisen merkityksensä vuoksi kautta aikojen ollut kristittyjenkin suosima pyhiinvaelluspaikka.


title: Jerusalemin kolmas temppeli

text: Sekä katolisessa että ortodoksisessa kirkossa ja useimmissa protestanttisissakin kirkkokunnissa on vanhastaan ajateltu, että temppelin eläinuhrit olivat vain esikuva tulevasta, Jeesuksen ristillä suorittamasta sovitustyöstä, täydellisestä uhrista, jonka jälkeen muita uhreja ei enää tarvita. Käsityksen tueksi viitataan usein heprealaiskirjeeseen. Sen mukaan temppelin uhrit olivat epätäydellisiä, koska niitä oli suoritettava toistuvasti, ja sitä paitsi ne kuuluivat liittoon, joka oli jo julistettu vanhentuneeksi ja joka sen vuoksi häviää. Lisäksi kun Jeesukselta kysyttiin, missä pitäisi rukoilla, hän vastasi: ei tällä vuorella eikä Jerusalemissa, vaan hengessä ja totuudessa.


title: Jerusalemin kolmas temppeli

text: Joissakin kristillisissä eskatologisissa käsityksissä kolmannen temppelin rakentamisella kuitenkin on huomattava osuus. Esimerkiksi Toisessa kirjeessä tessalonikalaisille on eräiden tulkintojen mukaan ennustettu, että temppeli vielä kerran rakennetaan uudestaan. Esimerkiksi ortodoksisessa kirkossa tämä kohta on tulkittu ennustukseksi, että Antikristus tulisi rakennuttamaan temppelin uudestaan ja käyttämään sitä hyväkseen omiin tarkoituksiinsa. Samantapaisia näkemyksiä esiintyy myös eräillä protestanttisilla tahoilla, erityisesti dispensationalisteilla.


title: Jerusalemin kolmas temppeli

text: Jotkut protestanttiset kristityt uskovat eräiden Raamatun profetioiden perusteella, että temppeli vielä rakennetaan uudestaan. Heidän mukaansa juutalaista temppeliä koskevat Uuden testamentin ennustukset (esimerkiksi Matt. 24–25 ja 2. Tess. 2:1–12) eivät täydellisesti toteutuneet vielä roomalaisten hävittäessä Jerusalemin vuonna 70 vaan että näissä kohdissa ennustetaan tuleva temppeli. Tällaisilla näkemyksillä on keskeinen osa dispensationalismissa, joka korostaa Raamatun kirjaimellista tulkintaa ja jonka mukaan juutalaiset edelleen ovat Jumalan valittu kansa.


title: Jerusalemin kolmas temppeli

text: Dispensationalistien mukaansa uhreilla olisi edelleen merkitystä, ei kuitenkaan enää esikuvana vaan muistona rististä. Käsityksen tueksi viitataan varsinkin Hesekielin 39. ja sitä seuraaviin lukuihin, joissa kuvataan laajasti tuhatvuotista temppeliä, jossa juutalaiset jälleen tulevat ylläpitämään pappeutta. Toisten mukaan uhrit eivät täysin menettäneet merkitystään Jeesuksen uhrin myötä, vaan niillä on yhä merkityksensä katumuksen ja anteeksiantamuksen seremoniallisina välineinä samaan tapaan kuin kasteella ja ehtoollisella, ja että eläinuhrit olisivat edelleen kelvollisia rituaalisen puhdistuksen välineinä sekä kiitollisuuden osoituksina Jumalaa kohtaan. Joidenkuiden dispensationalistien mielestä näin tulee tapahtumaan, kun Jeesus toisessa tulemisessa hallitsee maailmaa Uudesta Jerusalemista käsin.


title: Jerusalemin kolmas temppeli

text: Eräiden dispensationalistisien teologien kuten Hal Lindseyn ja Tim LaHayen mukaan kolmas temppeli rakennetaan, kun Antikristus, joka usein on samastettu johonkuhun poliittiseen johtajaan, saa aikaan rauhansopimuksen nykyisen Israelin ja sen naapurien välille. Heidän mukaansa Antikristus tulee myöhemmin käyttämään temppeliä paikkana, jossa hän julistautuu Jumalaksi ja kauan odotetuksi Messiaaksi vaatien ihmisiltä palvontaa.


title: Jerusalemin kolmas temppeli

text: Yhdysvaltalaisen fundamentalistinen kirjailija Hal Lindsey on väittänyt Asher Kaufmanin esittämän teorian perusteella, että nykyinen Kalliomoskeija ei ole entisen temppelin kohdalla vaan siitä hieman syrjässä, alueella, joka mainitaan Raamatussa pakanoiden esipihan nimellä. Tämän vuoksi hänen mukaansa kolmas temppeli olisi mahdollista rakentaa Kalliomoskeijan viereen. Hän on viitannut Ilmestyskirjaan, jonka mukaan uusi temppeli ei ulottuisi entisen pakanoiden esipihan alueelle.


title: Jerusalemin kolmas temppeli

text: Myöhempien aikojen pyhät eli mormonit uskovat, että juutalaiset tulevat rakentaamaan kolmannen temppelin ja että Jeesuksen toisen tulemisen he hyväksyvät hänet Messiaaksi ja ylistävät hänen evankeliuminsa täydellisyyttä. Tämän jälkeen kolmannesta temppelistä tulee heidän mukaansa Jumalan temppeli Kristuksen hallitessa maan päällä. Myöhempien aikojen pyhien temppeleitä tulee olemaan useita, mutta kaksi niistä tulee olemaan erityisen hallitsevia: Jerusalemin temppeliin keskittyy Jeesuksen hallitusvalta itäisellä pallonpuoliskolla ja Independencen temppeli Missourissa läntisellä pallonpuoliskolla. Molempiin temppeleihin asetetaan valtaistuin Kristusta varten hänen hallitessaan tuhatvuotisessa valtakunnassa.


title: Jerusalemin kolmas temppeli

text: Useimmat muslimit pitävät hankkeita kolmannen temppelin rakentamiseksi Temppelivuorelle loukkauksena islamia kohtaan, koska siellä ovat nyt Al-Aqsan moskeija ja Kalliomoskeija entisen temppelin paikalla. Nykyisin enemmistö muslimeista pitää aluetta islamin kolmanneksi pyhimpänä paikkana. Lisäksi Kalliomoskeija on ollut paikalla jo pidemmän aikaa kuin molemmat temppelit yhteensäkään: ensimmäinen temppeli oli olemassa noin 370 vuotta (960–586 eaa.), toinen vajaat 600 vuotta (516 eaa. – 70 jaa.), mutta Kalliomoskeija on jo saavuttanut 1300 vuoden iän. Niinpä monet muslimit vaativat päättävästi sen tunnustamista, että alue kuuluu yksinomaan heille ja että se on täysin saatettava muslimien suvereenisuuden alaiseksi;.


title: Jerusalemin kolmas temppeli

text: Jotkut muslimit, muun muassa Jasser Arafat, ovat sitä paitsi kiistäneet, että juutalaiset temppelit olisivat koskaan sijainneetkaan nykyisin Temppelivuoreksi nimitetyllä alueella. Neuvottelussaan Ranskan presidentti Jacques Chiracin kanssa vuonna 2000 hän väitti, että siellä olisi ennen Kalliomoskeijaa ollut vain kreikkalaisia ja roomalaisia raunioita


title: Angelika Kallio

text: Angelika Kallio (s. 15. syyskuuta 1972 Latvia), on latvialaissyntyinen suomalainen valokuvamalli. Hänen mallinuransa alkoi vuonna 1987 ja läpimurto tapahtui vuonna 1991, jolloin hän oli Karl Lagerfeldin malliston päämallina. Hän on myös esiintynyt elokuvassa "For Love or Money", joka on tuotettu vuonna 1993. Kallio julkaisi muistelmansa nimellä "Huippumallin päiväkirja" vuonna 2005. Kallio asuu New Yorkissa ja hänellä on yksi poika. Nykyisin hän toimii kiinteistönvälittäjänä.


title: Naisten seksuaalinen valta

text: Naisten seksuaalinen valta on vuonna 2008 ilmestynyt Henry Laasasen kirjoittama kirja, joka esittelee käsityksen naisten seksuaalisesta vallasta. Teos perustuu Laasasen sosiologian pro gradu -tutkielmaan.


title: Naisten seksuaalinen valta

text: Laasasen tavoitteena on tuoda arkikeskustelun käsite naisten seksuaalisesta vallasta yhteiskuntatieteellisen keskustelun kohteeksi. Hänen mukaansa naisten seksuaalinen valta on eräs keskeisistä vallan muodoista yhteiskunnassa. Tämä valta siirtää varallisuutta ja muita voimavaroja miehiltä naisille. Miehille naisten seksuaalinen valta aiheuttaa kustannuksia, jotka ilmenevät miesten rooliodotuksen ahtautena ja suorituspakkona.


title: Naisten seksuaalinen valta

text: Laasasen mukaan naiset voivat vaikuttaa miesten käyttäytymiseen hallitsemalla miesten seksin saantia, sillä saadakseen seksiä miesten on ”maksettava” siitä jotenkin. Seksi on voimavara, jota nainen voi tarjota tai jonka tarjoamisesta nainen voi pidättäytyä. Tämä näkökulma on Laasasen mielestä vaiettu puheenaihe.


title: Naisten seksuaalinen valta

text: Kirjan lähteisiin sisältyy sosiologista, sosiaalipsykologista, evoluutiopsykologista, feminististä ja taloustieteellistä kirjallisuutta. Kirjan tavoitteeksi sanotaan yhteiskuntatieteiden ja sukupuolitutkimuksen vakiintuneiden ajattelumallien ravisteleminen.


title: Naisten seksuaalinen valta

text: Turun kaupungin kirjastovirkailija poisti 23. joulukuuta 2017 omavaltaisesti kirjan kirjaston kokoelmasta, Facebookiin kirjoittamansa mukaan "kirja ei mennyt edes myyntikärryyn vaan suoraan rouhimoon". Asia sai julkisuutta sosiaalisessa mediassa, minkä jälkeen Turun kaupunginkirjaston seutupalvelupäällikkö totesi Turun kaupunginkirjaston Facebook-sivulla, että "toiminta ei ollut kirjaston toimintaperiaatteiden mukaista ja kirjasto on ryhtynyt tarvittaviin toimenpiteisiin".


title: Ursula Wikström

text: Krista Ursula Wikström (o.s. Tuutti, s. 3. heinäkuuta 1980 Espoo) on suomalainen golfaaja. Hän siirtyi ammattilaiseksi marraskuussa 2003. Hänen seuransa on Kymen Golf. Wikströmiä valmentaa Petteri Nykky.


title: Ursula Wikström

text: Wikström aloitti golfin peluun 11-vuotiaana. Hän on voittanut vuosina 1997–2003 kuusitoista Suomen mestaruutta. Yksi niistä on Finnish Amateur Openin voitto vuonna 2001.


title: Ursula Wikström

text: Wikström pelaa pääasiassa Ladies European Tourilla (LET). Wikström ei ole voittanut yhtään Euroopan kiertueen osakilpailua, mutta on sijoittunut viisi kertaa toiseksi: vuonna 2005 Ladies Finnish Mastersissa, vuonna 2008 Finnair Mastersissa, Ranskan osakilpailussa 2009, Turkissa toukokuussa 2012 ja Hollannissa kesäkuussa 2012. Joulukuussa 2012 Suomen PGA nimesi hänet vuoden pelaajaksi.


title: Ursula Wikström

text: Rion olympialaisissa 2016 Wickströmin sijoitus oli jaettu 44. tuloksella +10.


title: Harrison

text: Harrison on erisnimi, joka voi viitata esimerkiksi henkilöön tai paikkaan.


title: Välimeren ajo

text: Välimeren ajo (ransk. "Tour Méditerranéen Cycliste Professionnel" tai "Tour Méditerranéen") on maantiepyöräilyn ammattilaiskilpailu, joka ajetaan eteläisessä Ranskassa Välimeren läheisyydessä. Helmikuussa käytävä kilpailu sisältää tavallisesti kuusi etappia. Välimeren ajo järjestettiin ensimmäisen kerran vuonna 1974 ja vuodesta 2005 alkaen se on ollut osa UCI Europe Touria. Vuosina 1974–1977 kilpailu tunnettiin nimellä "Trophée Méditerranéen". Kilpailua ei järjestetty taloudellisten vaikeuksien vuoksi 2015.


title: Välimeren ajo

text: Välimeren ajon on voittanut useimmin Gerrie Knetemann, kaikkiaan kolme kertaa. Kilpailun on voittanut moni muukin pyöräilyn suurnimistä, kuten Eddy Merckx, Tony Rominger, Gianni Bugno, Laurent Jalabert, Michele Bartoli ja Paolo Bettini.


title: Steven Pienaar

text: Steven Pienaar (s. 17. maaliskuuta 1982 Johannesburg, Etelä-Afrikka) on eteläafrikkalainen jalkapalloilija, joka edusti merkittävän osan urastaan Englannin Valioliigan Evertonia. Pelipaikaltaan hän oli keskikenttäpelaaja.


title: Steven Pienaar

text: Nuorempana, pelatessaan Ajaxissa Pienaar oli yksi kuumimmista lupauksista. Ajax pelasi hyökkäysvoittoista peliä ja joukkueeseen kuului muun muassa sellaisia nimiä kuin Rafael van der Vaart, Zlatan Ibrahimović, Mido, Andy van der Meyde ja Hatem Trabelsi.


title: Steven Pienaar

text: Joulukuussa 2005 Pienaar loukkaantui, eikä voinut pelata neljään kuukauteen. Joulukuussa 2006 Borussia Dortmund hankki Pienaarin Arsenaliin siirtyneen Tomáš Rosickýn korvaajaksi kolmivuotisella sopimuksella. Liigaotteluita Ajaxissa eteläafrikkalaiselle kertyi 106, joissa hän teki 17 maalia. Ensimmäisellä Borussia-kaudellaan Pienaarilla oli joukkueessa numero 10.


title: Steven Pienaar

text: 20. heinäkuuta 2007 Pienaar siirtyi lainalle Evertoniin. Neljä päivää myöhemmin eteläafrikkalainen sai työluvan ja Europaikkojen metsästys Evertonin kanssa alkoi. Liigadebyyttinsä Pienaar teki 2–1-voitto-ottelussa Wigania vastaan. Ensimmäisen maalinsa hän tykitti 30. syyskuuta 2007 2–0-voitossa Middlesbroughia vastaan. Vuonna 2008 hän siirtyi kokonaan Evertonin pelaajaksi kolmivuotisella sopimuksella. Vuoden 2011 tammikuussa hän siirtyi Tottenhamiin noin 2,5 miljoonan euron summalla. Sopimus kattoi neljä vuotta Tottenhamissa. Vuonna 2012 hän siirtyi kuitenkin lainalle Evertoniin, jonne sai sopimuksen myös kaudeksi 2012–2013.


title: Steven Pienaar

text: Kausi 2012–2013 kesken.


title: Snowextreme

text: Snowextreme on suomalainen talviurheilujulkaisu, jota jaetaan urheiluliikkeissä ja hiihtokeskuksissa.


title: Snowextreme

text: "Snowextreme" toimii yhteistyössä Lumitykki.netin kanssa, joka on suurin lumilautailuun erikoistunut suomalainen verkkosivusto. Sivuston perusti Arto Hirsimäki vuonna 2001. Lumitykkissä käy noin 14000 kävijää viikossa. Lumitykki julkaisee uutisia, välinearvosteluja, haastatteluja ja lumi- ja rullalautailu aiheisia valokuvia ja videoita. Lumitykin keskustelupalstalla on rekisteröityneitä käyttäjiä noin 10000. Lumitykki toimii vapaaehtoispohjalta.


title: Isojärvi

text: Isojärvi voi tarkoittaa seuraavia:


title: Henry Banks

text: Henry Edwin Banks (14. kesäkuuta 1913–18. joulukuuta 1994) oli yhdysvaltalainen moottoriurheilija, joka osallistui Formula 1 -sarjaan kuuluvaan Indianapolis 500 -kilpailuun kolmesti kausilla –. Vuoden 1950 ja 1952 kilpailut hän keskeytti, ja vuoden 1951 kilpailussa hän oli kuudes. Banks ajoi kyseistä kilpailua myös vuosina 1938 ja 1946-47, jotka päättyivät keskeytyksiin. Hän oli ensimmäinen kuljettaja, joka läpäisi Indianapolis 500 -kilpailun aika-ajojen tulokaskokeen () vuonna 1936.


title: Henry Banks

text: Banks esiintyi myös kahdessa elokuvassa, jotka olivat Clark Gablen tähdittämä "To Please a Lady" ja Indianapolis 500:sta kertova "Roar of the Crowd".


title: Regis Philbin

text: Regis Francis Xavier Philbin (s. 25. elokuuta 1931) on yhdysvaltalainen televisiojuontaja. Hänet tunnetaan muun muassa "Live with Regis and Kelly" -show’sta, jota hän on juontanut vuodesta 1983. Nykyisenä juontajakumppanina on toiminut vuodesta 2001 Kelly Ripa.


title: Regis Philbin

text: Philbin juonsi Yhdysvaltain "Haluatko miljonääriksi?:ä" vuosina 1999–2002, 2004 ja 2009. Lisäksi hän juonsi alkuperäisen yhdysvaltalaisen "America's got Talentin" ensimmäisen tuotantokauden.


title: Regis Philbin

text: Philbin on voittanut Emmy-palkintoja sekä tähden Hollywood Walk of Famella (2003) ja saanut nimensä Guinnessin ennätysten kirjaan eniten aikaa televisiokameran edessä viettäneenä ihmisenä.


title: Uinnin pitkän radan Suomen-mestaruuskilpailut 2008

text: Uinnin Suomen-mestaruuskilpailut 2008 järjestettiin Espoossa 7.-10. helmikuuta 2008. Kilpailujen järjestävänä seurana toimi Cetus.


title: Roger Piantoni

text: Roger Piantoni (26. joulukuuta 1931 – 26. toukokuuta 2018) oli ranskalainen jalkapalloilija. Hän syntyi Étainissa, Meusen departementissa.


title: Roger Piantoni

text: Piantonin seuroina olivat FC Nancy (1950–1957), Stade de Reims (1957–1964) ja OGC Nice (1964–1966).


title: Roger Piantoni

text: Muiden saavutustensa ohella Piantoni kuului Ranskan maajoukkueeseen, joka ylsi kolmannelle sijalle jalkapallon maailmanmestaruuskilpailuissa vuonna 1958.


title: John Barber

text: John Barber (s. 22. heinäkuuta 1929 Little Marlow, Buckinghamshire) on brittiläinen entinen moottoriurheilija, joka osallistui yhteen Formula 1 -luokan kilpailuun kaudella Cooper-tallissa. Kyseinen kilpailu oli Argentiinan Grand Prix 1953. Barber sijoittui kilpailussa kahdeksanneksi saavuttamatta yhtään MM-pistettä.


title: Maria Piątkowska

text: Maria Piątkowska (s. 24. helmikuuta 1931) on puolalainen juoksija. Hän osallistui kolmiin olympialaisiin Helsingissä 1952, Roomassa 1960 ja Tokiossa 1964.


title: Maria Piątkowska

text: Piątkowska voitti kolme mitalia yleisurheilun Euroopan-mestaruuskilpailuissa: 4 × 100 metrin viestissä pronssia (Tukholma 1958) ja kultaa (Belgrad 1962) sekä 80 metrin aidoissa pronssia (Belgrad 1962).


title: Maria Piątkowska

text: Piątkowskan puoliso on kiekonheittäjä Edmund Piątkowski.


title: Helena Pilejczyk

text: Helena Pilejczyk (s. 1. huhtikuuta 1931) on puolalainen pikaluistelija. Hän voitti pronssia vuoden 1960 talviolympialaisissa Squaw Valleyssä 1 500 metrin matkasta.


title: Edgar Barth

text: Edgar Barth (26. tammikuuta 1917 Herold-Erzgebirge – 20. toukokuuta 1965 Ludwigsburg) oli saksalainen Formula 1 -kuljettaja, joka osallistui viiteen kilpailuun kausilla , , , ja , yhteen kilpailuun kullakin kaudella. Hänen parhaaksi sijoituksekseen jäi Saksan Grand Prix'n 1958 kuudes sija, josta ei jaettu tuolloin pisteitä.


title: John Pisano

text: John Pisano (s. 6. helmikuuta 1931) on yhdysvaltalainen jazzkitaristi. Hän on tehnyt yhteistyötä useiden ajan tunnetuimpiin kuuluvien muusikoiden, kuten Diana Krallin ja Chico Hamiltonin kanssa.


title: John Pisano

text: Pisano muodostaa vaimonsa Jeanne Pisanon kanssa "The Flying Pisanos" -duon.


title: Antonio Puchades

text: Antonio Puchades Casanova (4. kesäkuuta 1925 – 24. toukokuuta 2013) oli espanjalainen jalkapalloilija. Hän pelasi Valencia CF:ssä vuosina 1946–1958.


title: Antonio Puchades

text: Puchades kuului kansainvälisellä urallaan Espanjaan maajoukkueeseen, joka muun muassa ylsi neljännelle sijalle vuoden 1950 jalkapallon maailmanmestaruuskilpailuissa.


title: Ignacio Eizaguirre

text: Ignacio Eizaguirre Arregui (7. marraskuuta 1920 San Sebastián, Guipúzcoa – 1. syyskuuta 2013) oli espanjalainen jalkapallomaalivahti. Hän voitti Espanjan pääsarjan parhaan maalivahdin tittelin ("Zamora") kausilla 1943–1944 ja 1944–1945.


title: Ignacio Eizaguirre

text: Eizaguirren seuroina olivat Real Sociedad (1936–1941, 1950–1956), Valencia (1941–1950) ja Osasuna (1956–1960). Hän pelasi Espanjan maajoukkueessa muun muassa vuoden 1950 maailmanmestaruuskilpailuissa, joissa se ylsi neljännelle sijalle.


title: Energia Kiinassa

text: Energia Kiinassa käsittelee Kiinan energian tuotantoon ja kulutukseen liittyviä asioita.


title: Energia Kiinassa

text:
Vuonna 2014 Kiinan energiankulutus oli lähes neljänneksen maailman energiankulutuksesta. Kulutus kohdistuu varsinkin kivihiileen. Teollisuus, etenkin rautamalmin jalostaminen raakateräkseksi kuluttaa suuren osan kivihiilestä. Kiina on pitkään rakentanut strategista reserviä varastoimalla öljyä.
Kiina tuottaa yli neljäsosan maailman vesivoimasta. Sillä on 39 ydinreaktoria käytössä ja useita rakenteilla.


title: Energia Kiinassa

text: Energiankulutus jakautui vuonna 2015 (yksilöissä Mt SCE joka vastaa miljoonaa tonnia kivihiiltä) suunnilleen seuraavasti: teollisuus 3000, kotitaloudet 500, liikenne 400, muut 500.


title: Energia Kiinassa

text: Tärkein energiaa käyttävä teollisuuden haara on terästeollisuus. Kiinan osuus maailman teräksentuotannossa on kasvanut vuoden 2004 neljänneksestä vuoden 2013 puoleen. Rautamalmin jalostaminen raakateräkseksi kuluttaa suuren osan kivihiilestä.


title: Energia Kiinassa

text: Asuinrakennuksissa energiankäyttö jakaantui Kiinassa v. 2000 (ja USA:ssa v. 2005) seuraavasti: tilan lämmitys 32 % (29 %), veden lämmitys 27 % (11 %), valaistus 9 % (11 %), laitteet 21 % (- %), keitto 7 % (3 %), muut 4 % (27 %), jäähdytys (11 %) ja pakastus (8 %).


title: Energia Kiinassa

text: Vuonna 2007 uutisoitiin, että Kiina aikoo korvata vanhat hehkulamput energiansäästölampuilla kymmenessä vuodessa.


title: Energia Kiinassa

text: Kiinassa tieliikenteen energiankulutus keskittyy rahtiin, ei niinkään matkustajaliikenteeseen.


title: Energia Kiinassa

text: Kiinan osuus liikenteen energiankulutuksen kasvusta on maailman suurin. Liikenteen energiakulutuksen arvioidaan kasvavan 2,7% vuodessa vuosina 2012-2040. Erityisesti kasvaa raskaiden ajoneuvojen energiankulutus.


title: Energia Kiinassa

text: Vuonna 2014 Kiinan energiankulutus oli lähes neljänneksen maailman energiankulutuksesta. Se vastasi 4,26 miljardia tonnia kivihiiltä. Kulutus kohdistuu varsinkin kivihiileen: Kiina kulutti yli puolet maailmassa käytetystä kivihiilestä, 12% öljystä ja 5,5% maakaasusta.


title: Energia Kiinassa

text: Vuonna 2014 Kiinassa tuotettiin 3 87 miljoonaa tonnia kivihiiltä. 5,3 miljoonaa tonnia meni vientiin, Koreaan, Japaniin ja Vietnamiin. Samaan aikaan hiiltä tuotiin 156 miljoonaa tonnia, suurimmat tuontimaat olivat Australia ja Indonesia. Kivihiilen tuotanto keskittyy kolmeen maakuntaan maan pohjoisosassa: Sisä-Mongolia, Shanxi ja Shaanxi. Vuonna 2017 Kiinan energiantuotannosta hieman yli 60 % oli peräisin kivihiilestä. Sen osuutta on pyritty vähentämään esimerkiksi hiilen ympäristöhaittojen takia. Vielä vuonna 2010 kivihiilen osuus energiantuotannosta oli 80 %.


title: Energia Kiinassa

text: Vuonna 2014 Kiina käytti 12 % maailman öljystä. Sen oma tuotanto oli 220 Mt ja tuonti 335 Mt. Öljyä tuodaan useista maista, suurimmat niistä (vähintään 10 % osuudella) olivat Saudi-Arabia, Venäjä, Angola, Irak ja Oman. Kiina on pitkään rakentanut strategista reserviä varastoimalla öljyä. Vuonna 2016 Orbital Insight arvioi, että Kiinan varastoissa on 600 miljoonaa barrelia öljyä. Samaan aikaan maan omat öljylhteet ovat ikääntymässä, kannattamattomiksi käyneitä öljykenttiä suljettiin ja tuotanto pieneni.


title: Energia Kiinassa

text: Kiina tuottaa yli neljäsosan maailman vesivoimasta, vuonna 2016 tuotanto kasvoi 330 gigawattiin. Kiinan vesivoimavarat sijaitsevat pääasiassa maan lounaisosassa ja yli puolet vain neljän hallinnollisen alueen, Yunnanin, Guizhoun, Sichuan]]in ja Chongqingin alueella. Kolmen rotkon pato Jangtsella on maailman suurin vesivoimala.


title: Energia Kiinassa

text: Kiinalla on paljon rantaviivaa ja vuoria, ja siten paljon tuulivoimapotentiaalia. Vuoden 2007 arvion mukaan Kiinan tuulivoimapotentiaali rannikolla on 1000 GW ja merellä 300 GW. Kiinan tuulivoimamarkkinat kasvavat nopeiten maailmassa. Kiinan hallituksen tuulivoimatavoite 5 GW tuulivoimaa 2010 saavutettiin paljon ennen tavoiteaikaa. Vastaavasti hallituksen tavoite 30 GW vuonna 2020 ennustetaan saavutettavan ennen määräaikaa. Alan teollisuus uskoo, että siihen mennessä voidaan saavuttaa 170 GW. Kiinan tuulivoimavarat sijaitsevat pääasiassa kaakkoisrannikolla, sekä maan koillis- ja luoteisosissa.


title: Energia Kiinassa

text: Ydinvoiman kehittäminen Kiinassa aloitettiin 1970-luvulla ja kehitystä on vauhdittanut esimerkiksi fossiilisten polttoaineiden hinta ja hiilen haitalliset ympäristövaikutukset. Keväällä 2018 Kiinassa oli käytössä 39 ydinvoimalayksikköä ja rakenteilla 18 yksikköä.


title: Energia Kiinassa

text: Pääosa yksiköistä pohjautuu painevesireaktoriin (PWR) ja kaksi paineistettuun raskasvesireaktoriin (PHWR: yksiköt Qinshan 3-1 ja 3-2, Jiaxing). Yksi syksyllä 2016 rakenteilla olevista reaktoreista pohjautuu erittäin korkean lämpötilan reaktoriin (HTGR, yksikkö Shindao Bay-1, Weihai). Vuonna 2015 ydinvoiman osuus Kiinan sähköntuotannosta oli 170,355 TWh eli noin 3,0 prosenttia sähköntuotannon kokonaismäärästä (5 618,4 TWh).


title: Energia Kiinassa

text: Biopolttoaineiden osuus vähentyi 1990-luvun alun 23 %:sta 15 %:iin vuoteen 2003 mennessä. Vuosina 2006-2013 biopolttoaineiden tuotanto kasvoi 1,4 gigawatista 8,5 gigawattiin. Potentiaalia on paljon etenkin maan itäosissa. Suurin bioenergialähdelaji ovat maatalouden sivutuotteet kuten vehnänolki. Vuoden 2009 bioenergiasta 62 prosenttia saatiin polttamalla olkea ja 29 % polttamalla jätteitä.


title: Energia Kiinassa

text: Kiina on investonut etenkin bioetanolin tuotantoon. Vuonna 2016 julkistetussa viisivuotissuunitelmassa biopolttoaineille ei kuitenkaan asetettu määrällisiä tavoitteita, toisin kuin muille uusuituville energiamuodoille.


title: Energia Kiinassa

text: Kiinan osuus maailman sähköntuotannosta oli 16,6 % vuonna 2007. Sähköntuotanto oli 3 279 TWh. Sähköntuotanto jakautui kivihiili tai turve 2 656 TWh, vesivoima 485 TWh, öljy 34 TWh ja muut 104 TWh.


title: Energia Kiinassa

text: Kaupungeissa energiankäyttö henkeä kohden on kolminkertainen maaseutuun verrattuna. Kaupunkilaisten määrä kasvoi 375 miljoonasta (1999) 577 miljoonaan (2006). Kiinan sähkönkäyttö kaksinkertaistui vuosien 2000 ja 2006 välillä.


title: Energia Kiinassa

text: Vuonna 2015 Kiinan sähköenergian tuotanto oli jo 5 618,4 TWh.


title: Energia Kiinassa

text: Kiinan kaivosräjähdykset vaativat vuosittain tuhansia uhreja. Monet kaivokset toimivat joko ilman lupaa tai kiertävät määräykset ja lait voittojen maksimoimiseksi. Palkat ovat 80-120 euroa/kk. Koska ilmastointijärjestelmät eivät ole asiallisia, kaasut kuten metaani aiheuttavat hengenvaaraa ja räjähdyksiä. Kaivosonnettomuudet ovat Kiinassa 100 kertaa yleisempiä kuin Yhdysvalloissa ja 30 kertaa yleisempiä kuin Etelä-Afrikassa. Vuonna 2004 Kiina tuotti kolmasosan maailman hiilestä ja 80 % kaivosonnettomuuksista. Länsimaisen energiaekspertin mukaan kaivostyöläisen elämällä ei ole arvoa ja kyse on rikollisesta kapitalismista. Harvat juristit avustavat työläisiä vaikutusvaltaisia liikemiehiä vastaan. Zhou Litai on avustanut teollisuusonnettomuuksien uhreja Shenzhenissä. Hänellä on jatkuvasti vaikeuksia viranomaisten ja tuomareiden kanssa. Hän on saanut useita tappouhkauksia.


title: Energia Kiinassa

text: Kiina on ratifioinut Kioton sopimuksen, mutta koska Kiina luokitellaan kehitysmaaksi, sopimus ei velvoita sitä vähentämään kasvihuonekaasujen päästöjä ennen vuotta 2012. Sen jälkeisestä tilanteesta neuvottelut ovat kesken.


title: Energia Kiinassa

text: Greenpeacen Kiinan-osaston ilmasto- ja energiapäällikön Ailun Yangin mukaan Kiinalla on ratkaiseva rooli koko globaalissa ilmastonmuutoksen hillitsemisessä. Kiinan energiankäytön ja kasvihuonekaasujen vapautumisen määrä vaikuttavat osaltaan koko maailman energiavaroihin, politiikkaan ja ilmastovaikutuksiin merkittävästi.


title: Energia Kiinassa

text: Germanwatchin mukaan vuonna 2008 Kiinan osuus maailman hiilidioksidipäästöistä oli 20,0 % (2. sija), energiankulutuksesta 16,0 % ja väestöstä 20,1 %. IEA:n mukaan Kiinan osuus maailman energiankulutuksesta oli 15,2 % ja hiilidioksidipäästöistä 21 % vuonna 2007 ja energiankulutuksesta 13,7 % ja hiilidioksidipäästöistä 17,9 % vuonna 2004.


title: Energia Kiinassa

text: Huhtikuussa 2008 Kalifornian yliopiston tutkimuksen mukaan Kiinan hiilidioksidipäästöt olisivat Yhdysvaltoja suuremmat ja kasvu 11 % vuodessa.


title: Energia Kiinassa

text: Kiinalaisten kaupunki-ilma ei täytä eurooppalaisia laatuvaatimuksia, vaan on terveydelle ja ympäristölle haitallista. Ulkoilman saasteiden vuoksi kuolee ennenaikaisesti 375 000 kiinalaista vuodessa ja liikenteen vuoksi 90 000 kiinalaista vuodessa. Esimerkiksi sementti- ja terästehtaan, hiilivoimalan ja kaivoksen ympäristössä Linfenissä (500 km Pekingistä) viljelijät suojaavat omenaraakileet muovipusseilla, jotta niihin ei tule ilmanepäpuhtauksista pilkkuja. Apteekista voi ostaa happityynyjä, jotka ovat klinikalla uudelleentäytettäviä. Saasteet ja sairausvaikutukset maksavat Kiinalle 100 miljardia dollaria vuodessa, mikä on 5,8 % BKT:stä.


title: Energia Kiinassa

text: Helsingin Sanomien entisen Kiinan toimittajan Pekka Mykkäsen mukaan Kiinan tilastojen luotettavuutta on kyseenalaistettu. Melkein kaikkiin Kiinan antamiin tietoihin liittyy kysymyksiä. Pittsburghin yliopiston taloustieteilijä Thomas Rawskin mukaan virallisten tietojen mukaan Kiinan BKT kasvoi 24,7 % ja energiankulutus laski 12,8 % vuosina 1997-2000. Kiina selitti eron energiankäytön tehokkuuden tehostumisella, mitä Rawski ei uskonut. Rawskin mukaan Kiinan talous laski 2 % 1998-1999, kun virallisesti se kasvoi 7 %.


title: Alan Reed

text: Alan Reed oikealta nimeltään Edward Bergman (20. elokuuta 1907 – 14. kesäkuuta 1977) oli yhdysvaltalainen näyttelijä, joka muistetaan parhaiten Retu Kivisen ääniroolista 1960- ja 1970-luvulla.


title: Alan Reed

text: Alan Reed syntyi New Yorkissa, jossa hän opiskeli journalismia Columbia Universityssä. Valmistumisensa jälkeen Reed siirtyi esiintymään Broadwayn teatterinäytelmiin ja käytti usein kahta eri nimeä. Mikäli kyseessä oli koominen rooli, hän käytti taiteilijanimeään "Alan Reediä", vakavammissa rooleissa taas oikeaa nimeään Edward Bergmania.


title: Alan Reed

text: Teatterissa hänen äänilahjansa huomattiin ja Reed päätyi radioon, jossa hän teki pitkän menestyksekkään uran radionäyttelijänä ja -kuuluttajana esiintyen muun muassa NBC:n ja CBS:n radio-ohjelmissa. 1940-luvulla Reed siirtyi televisioon ja esiintyi aina 1960-luvulle asti usein vierailevissa rooleissa. Hän teki myös äänirooleja televisiossa 1950-luvulta lähtien uudelleen sitten radiossa esiintymisen jälkeen. Reedin tunnetuimmaksi rooliksi jäi animaatiohahmo Retu Kivinen, jota hän näytteli aína kuolemaansa saakka.


title: Alan Reed

text: Reed kuoli sydänkohtaukseen Los Angelesissa 69-vuotiaana.


title: Rize

text: Rize on kaupunki Turkin koillisosassa, Mustanmeren rannalla. Se on samannimisen maakunnan pääkaupunki ja vuonna 2013 sen asukasluku oli 104 508.


title: Rize

text: Bysantin valtakunnan aikana Rize tunnettiin nimillä "Rhizus" tai "Rhizaion" ja paikka oli linnoitettu. Kaupunki kuului Trebizondin keisarikuntaan, joka liitettiin vuonna 1462 Osmanien valtakuntaan. Osmanien kirjanpidon mukaan kaupungissa oli luostari ja siellä asui 215 kristittyä perhettä, sekä kaksi hiljattain islamiin kääntynyttä perhettä. Kaupunkia suojasi kakski linnoitusta. Monet alueen kylät säilyttivät pitkään kreikkalaiset nimensä. 1600-luvulla kaupunki kärsi abazojen ja kasakkojen hyökkäyksistä, minkä tähden sen rannikolle rakennetiin vartiotorneja. Vartiotornit olivat edelleen olemassa, kun mekhitiaristimunkki Minas Bizhishkian kävi alueella 1800-luvulla. Hänen mukaansa kaupungissa oli lisäksi yksi linnoitus ja muutamia kauppoja. Kaupunkiin oli jossain vaiheessa muuttanut Persian armenialaisia ja he olivat rakennuttaneet kirkon, joka oli kuitenkin jo kadonnut Bizhishkianin vieraillessa.


title: Rize

text: 1800-luvulla Rize mainitaan useampaan otteeseen historiallisissa lähteissä liittyen paikallisen Tuzdju-oghullari -suvun kapinoihin sulttaani Mahmud II:ta vastaan. Suku oli vaurastunut maataloudella ja heillä oli hulppea palatsi Rizessä. Kapinoiden jälkeen suvun jäsenet karkotettiin Varnaan ja Ruseen. Vuonna 1877-8 Rizestä tuli osa vastaperustettua Lazistanin sandjakia ja siitä tehtiin alueen hallinnollinen keskus. Rize tunnettiin laadukkaista kankaistaan, joita vietiin myytäväksi aina Bagdadiin saakka. Vuoden 1890 paikkeilla kaupungissa oli 160 000 asukasta, joista 138 820 oli muslimeja. Kasvava väkiluku ajoi monet kaupungin asukkaat siirtolaisiksi esimerkiksi Istanbuliin ja Odessaan. Tilanne paheni ensimmäisen maailmansodan myötä ja 1920-luvulla esimerkiksi hedelmien ja pähkinöiden vienti romahti.


title: Rize

text: Valtio pyrki luomaan uusia tulonlähteitä paikallisille ja alueella järjestettiin useita kokeiluja. Niiden myötä aloitettiin kasvattamaan teetä. Tuotanto kiihtyi 1950-luvun jälkeen, mutta siitä ei koskaan tullut täysin kilpailukykyistä. Teen tuotanto on vähentynyt 1980-luvulta lähtien ja muuttoliike Istanbuliin ja Anatolian suurempiin kaupunkeihin on jatkunut. Turkin presidentti Recep Tayyip Erdoğanin isä on kotoisin Rizestä.


title: Rize

text: Kaupungista on tieyhteys Trabzoniin, idässä Hopaan lähellä Georgian rajaa ja etelässä Erzurumiin. Istanbuliin on laivaliikennettä.


title: Rize

text: Vuonna 2013 Rizen asukasluku oli arviotla 104 508. Vuoden 2000 väkiluku oli 78 144.


title: Rize

text: Kaupungissa sijaitsee Recep Tayyip Erdoğanin yliopisto ja teentutkimuslaitos.


title: Kaikilla mausteilla

text: Kaikilla mausteilla on:


title: Paul on kuollut

text: Paul on kuollut ("Paul is dead") on urbaanilegenda, jonka mukaan brittiläisen erittäin suositun ja yli miljardi levyä ja singleä myyneen The Beatles -yhtyeen jäsen Paul McCartney olisi kuollut vuonna 1966 ja korvattu kaksoisolennolla. Huhu julkaistiin tiettävästi ensimmäisen kerran 17. syyskuuta 1969 Draken yliopiston "Times-Delphic" -lehdessä. McCartneyn väitettiin menehtyneen auto-onnettomuudessa, jossa ruumis paloi tunnistamattomaksi.


title: Paul on kuollut

text: Näyttö McCartneyn kuolemasta koostuu ”vihjeistä”, joita väitetään löytyvän useilta The Beatlesin albumeilta. Ne sisältävät toteamuksia, jotka on kuultu kun laulu on soitettu takaperin, ja moniselitteisiä yksityiskohtia albumien kansissa. Muutamat niistä ovat tunnettuja, kuten se tosiasia että "Abbey Roadin" kannessa McCartney on ainut paljasjalkainen beatle ja kävelee eri tahdissa kuin muut yhtyeen jäsenet. Toiset ovat paljon kyseenalaisempia, kuten väite siitä että peiliä käyttämällä rummun kylkeen painetut sanat "Sgt. Pepper’s Lonely Hearts Club Bandin" kannessa paljastavat salaviestin. On myös väitetty kyseisellä albumilla olevassa kappaleessa ”A Day in the Life” kuullaan takaperin soitettuna sanat ”We miss you Paul, we miss you Paul” (suom. 'Kaipaamme sinua Paul'). Albumin kannessa oleva kitaran muotoinen kukka-asetelma, joka on sijoitettu Beatles-nimen alle, on mahdollisesti hahmotettavissa tekstiksi "PAUL".


title: Paul on kuollut

text: The Beatlesin jäsenen, kitaristin ja Paul McCartneyn hyvän ystävän, John Lennonin vuonna 1968 tekemässä pääosin instrumentaalissa kappaleessa ”Revolution 9”, jossa kuullaan Lennonin, George Harrisonin, Lennonin naisystävän Yoko Onon sekä The Beatlesin levyjen tuottajan George Martinin puhetta. Tällä kappaleella Lennon toistaa sanoja ”number nine, number nine”, ja kun kappaletta soitetaan takaperin, muuttuu sanoma muotoon ”Turn me on dead man” (suom. 'Kiihota minua kuollut mies'), minkä arvellaan viittavan Pauliin.


title: Paul on kuollut

text: Myös Lennonin tekemässä kappaleessa "Strawberry Fields Forever", vuodelta 1967, johon myös kuvattiin maailman ensimmäinen musiikkivideo, väitetään olevan vihjeitä McCartneyn kuolemasta. McCartneyn väitetään näyttävän videolla selvästi erilaiselta kuin vuonna 1966, lisäksi kappaleen lopussa, Lennon sanoo jotain hiljaisella ja epäselvällä äänellä, Lennonin on usein tulkittu sanoneen "I buried Paul" (suom. 'Minä hautasin Paulin')


title: Paul on kuollut

text: Myös Beatlesin vuoden 1967 albumin "Sgt. Pepper's Lonely Hearts Club Bandin" kannessa, jossa The Beatlesin jäsenet seisovat vierekkäin, on havaittavissa mielenkiintoinen seikka. Paul on kuvassa pidempi kuin Lennon, kun taas aiemmissa kuvissa Lennon ja Paul ovat samanpituisia. Lisäksi samaisella albumilla on kappale "She's Leaving Home", joka kertoo tarinan tytöstä, joka karkaa kotoaan. Kappaleen ensimmäisessä säkeistössä lauletaan sanat "Wednesday morning at five o'clock" (suom. 'keskiviikkoaamuna kello viideltä'), mikä on yhdistetty Paulin mahdolliseksi kuolinajaksi.


title: Paul on kuollut

text: The Beatlesin elokuvassa "Magical Mystery Tour" ja samannimisellä vuoden 1967 albumilla "Magical Mystery Tour" on kappale "Your Mother Should Know", jonka musiikkivideo nähtiin elokuvassa. Siinä jokaisella beatlella on päällään valkoinen puku, jonka rinnuksessa kaikilla muilla on punainen ruusu, mutta McCartneyn ruusu on musta. Tämän on katsottu olleen yksi monista vihjeistä ja symboloivan kuolemaa.


title: Paul on kuollut

text: Vuoden 1969 The Beatlesin kappale "Come Together" on myös yhdistetty Paul on kuollut väitteeseen, sillä laulun kirjoittaneen John Lennonin väitetään kuulleen "Paulin hautajaisissa" sanat "Come together, over me", minkä hän tulkitsi tarkoittavan, että yhtyeen täytyisi jatkaa ilman häntä. "Come Together" -kappaleen kertosäe kuulukin; "Come together, right now, over me" ja kappaleessa on hieman aavemainen tunnelma.


title: Paul on kuollut

text: On myös väitetty, että Paulin ulkonäkö olisi muuttunut vuoden 1966 jälkeen, ja että hänen silmiensä väri olisi vaihtunut tummasta vihertäväksi. Ulkonäön muuttumista voidaan tosin selittää myös McCartneyn painon vaihtelulla vuosien aikana. Myös McCartneyn pituuden on tosin katsottu vaihdelleen vuosien aikana, samoin kuin pään muodon, sekä korvien sijainnin.


title: Aktaios

text: Aktaios () oli kreikkalaisessa mytologiassa myyttinen Ateenan ensimmäinen kuningas. Aktaioksella oli tytär, Aglauros, joka meni naimisiin Kekropsin kanssa. Kun Aktaios kuoli ilman miespuolista jälkeläistä, peri hänen vävynsä Ateenan valtaistuimen hänen jälkeensä.


title: Aktaios

text: Ferekydeen mukaan Aktaios oli myös Telamonin isä, jonka tämä sai Glauken kanssa.


title: Manisa

text: Manisa on kaupunki Turkissa. Se on samannimisen maakunnan pääkaupunki ja siellä asuu yli 317 000 asukasta (2010).


title: Manisa

text: Historiassa kaupunki on tunnettu nimellä Magnesia, tarkemmin "Magnesia ad Sipylum". Vanhalla ajalla kaupungin läheisyydestä löydettiin magnetiittia, magneettista rautamalmia. Sanat magneetti, magnetismi ja magnetiitti johtuvatkin kaupungin vanhasta nimestä.


title: Kuot

text: Kuot on itäinen papuakieli, jota puhuu noin 2 400 (2002) ihmistä yhdeksässä eri kylässä Uuden-Irlannin saaren pohjoisrannikolla Papua-Uudessa-Guineassa. Se on Uudessa-Irlannissa puhutuista 19 kielestä ainoa ei-austronesialainen kieli ja luultavasti ainoa säilynyt jäänne kielistä, joita Uudessa-Irlannssa puhuttiin ennen austronesialaisten kansojen saapumista noin 3 500 vuotta sitten. Kuotin kielessä ei ole mainittavia murteita.


title: Kuot

text: Kuotin sanajärjestys on melko harvinainen verbi-subjekti-objekti ja kieli on vahvasti agglutinoiva. Kieliopillisista piirteistä voidaan mainita kaksi sukua (maskuliini ja feminiini) sekä kaksikon käyttö yksikön ja monikon rinnalla. Kielen verbit jaetaan kolmeen ryhmään, joista kaksi on suljettuja. Myös adjektiivien morfologia on monipuolista.


title: Kuot

text: Kuotin kielitieteellinen asema on epäselvä sillä se ei muistuta muita alueella puhuttuja kieliä sen enempää sanastoltaan kuin kieliopiltaankaan. Vuonna 1975 julkaistussa luokituksessaan, jota mm. Ethnologue käyttää, Stephen Wurm luokitteli kuotin itäpapualaisten kielten kielikuntaan, mutta myöhempi Rossin (2005) tekemä luokitus määrittelee sen isolaattikieleksi. Kieli on uhanalainen sillä yhä suurempi osa puhujista suosii tok pisiniä ainoana kielenään ja lähetystyö vaarantaa kuotin puhujien alkuperäisen kulttuurin. Myös kielen räikeä erilaisuus verrattuna naapuriheimojen puhumiin austronesialaisiin kieliin vaikeuttaa sen asemaa.


title: Kuot

text: Uusi Testamentti julkaistiin kuotiksi vuonna 2001.


title: Akhisar

text: Akhisar on kaupunki Länsi-Turkissa Manisan maakunnassa. Vuonna 2000 kaupungin väkiluku oli arviolta noin asukasta.


title: Akhisar

text: Akhisar on ollut Turkin tupakanviljelyn keskus, ja alueella tuotetaan edelleen kymmenesosa Turkin tupakantuotannosta. Myös oliivit ja oliiviöljy ovat tunnettuja.


title: Akhisar

text: Kaupungin alueelta on arkeologisia löytöjä viidentuhannen vuoden takaa, ja se on aina ollut merkittävä kauppapaikka tärkeiden valtateiden risteyksessä. Antiikin aikana kaupungin nimi oli Thyateira, ja se kuului Lyydiaan. Thyateira esiintyy "Raamatussa" Paavalin matkojen kohteena sekä yhtenä "Ilmestyskirjan" seitsemästä seurakunnasta.


title: Biljana Plavšić

text: Biljana Plavšić (myös kyril. Биљана Плавшић; s. 7. heinäkuuta 1930 Tuzla, Bosnia ja Hertsegovina) on entinen poliitikko, joka toimi Bosnian serbitasavallan presidenttinä vuosina 1996–1998. Jugoslavia-tuomioistuin tuomitsi hänet sodanaikaisista rikoksista helmikuussa 2003 yhdentoista vuoden vankeusrangaistukseen, jota hän suoritti Örebrossa, Ruotsissa. Plavšićin katsottiin myötävaikuttaneen Bosnia ja Hertsegovinan muslimien ja kroaattien murhiin ja karkotuksiin vuosina 1991−1992 ja häntä luonnehdittiin edeltäjänsä Radovan Karadžićin "oikeaksi kädeksi" tämän presidenttikaudella. Plavšić vältti elinkautisen vankeustuomion tunnustamalla etniset puhdistukset Bosnia ja Hertsegovinassa. Oikeudenkäynti Plavšićia vastaan oli alkanut tammikuussa 2001 ja hän oli siihen saakka korkea-arvoisin Jugoslavia-tuomioistuimessa tuomittu henkilö. Hänet vapautettiin 27. lokakuuta 2009, minkä jälkeen hän matkusti välittömästi Serbiaan.


title: Biljana Plavšić

text: Plavšić oli Serbian demokraattisen puolueen (SDS) jäsen ja työskenteli Sarajevon yliopistolla biologina.


title: Vasyl Ivantšuk

text: Vasyl Myh’ailovytš Ivantšuk, (, s. 18. maaliskuuta 1969), on ukrainalainen shakin suurmestari. Korkeimmillaan hän on ollut maailman vahvuuslukulistalla toisena Garri Kasparovin jälkeen. Hän pelasi voitokkaan Ukrainan joukkueen ykköspöydällä 2004 shakin Olympialaisissa Calviassa. Marraskuussa 2007 hänestä tuli blitz-shakin maailmanmestari kukistettuaan toiseksi tulleen maailmanmestari Viswanathan Anandin ratkaisevassa viimeisessä pelissä.


title: Vasyl Ivantšuk

text: Ivantšuk syntyi Berežanyssa, Ukrainassa. Hänet huomattiin kansainvälisesti ensimmäisen kerran New Yorkin avoimessa turnauksessa 1988, jossa hän saavutti tuloksen 7,5/9, useiden suurmestarien edellä. Hän sai jaetun ensimmäisen sijan 1988 nuorten maailmanmestaruuskisoissa Adelaidessa, mutta hävisi tittelin Joel Lautierille käytetyn pistelaskusysteemin vuoksi. Hän saavutti suurmestarin arvon 1988.


title: Vasyl Ivantšuk

text: Ivantšuk voitti 21-vuotiaana arvostetun Linaresin turnauksen 1991. Turnaukseen osallistui 14 pelaajaa, joista kahdeksan kuului maailman kymmenen vahvimman pelaajan joukkoon mukaan lukien toiseksi tullut maailmanmestari Garri Kasparov, jonka Ivantšuk voitti keskinäisessä pelissä.


title: Vasyl Ivantšuk

text: Uskottiin, että Ivantšukista tulisi maailmanmestari, mutta niin ei ole käynyt, vaikka hän oli lähellä voittaa FIDE:n maailmanmestaruuden 2002, kun hän hävisi knock out -turnauksen finaalissa Ruslan Ponomaroville. Monet syyttävät tästä hänen huonoja hermojaan, joiden johdosta hän tekee virheitä kriittisinä hetkinä.


title: Vasyl Ivantšuk

text: Viswanathan Anandin mukaan Ivantšuk on eksentrisin henkilö shakkimaailmassa. Hän kuvasi Ivantšukia haastattelussa leikkimielisesti:


title: Vasyl Ivantšuk

text: Kun Ivantšuk pelaa, hän katsoo harvoin pelilaudalle. Sen sijaan hän tuijottaa kattoa ja seiniä tyhjällä katseella (vaikka tämä ei ole harvinaista huippupelaajien keskuudessa). Hänen pelityylinsä on ennalta arvaamaton ja omaperäinen, minkä vuoksi hän on uhka kenelle tahansa pelaajalle, vaikka joskus se myös johtaa nopeisiin häviöihin.


title: Vasyl Ivantšuk

text: Merkittävimmät turnausvoitot ovat New Yorkin avoimet 1988, Corus-turnaus 1996, Linares 1989, 1991 ja 1995, Foros (Aerosvit) 2006 ja 2007, Montreal International 2007. Ivantšuk hävisi Ruslan Ponomaroville FIDE:n MM-turnauksen finaalissa 2002. 2004 hän voitti Euroopan mestaruuden ja 2006 tuli siinä toiseksi. Hän voitti 2005 Kanadan avoimen mestaruusturnauksen Edmontonissa (jaettu voitto). Marraskuussa 2007 Ivantšuk voitti blitz-shakin maailmanmestaruuden Moskovassa voittaen maailmanmestari Anandin viimeisessä, ratkaisevassa pelissä. Vuonna 2009 Ivantšuk saavutti jaetun ensimmäisen sijan Linaresissa, mutta turnauksen virallinen voittaja oli Aleksandr Grištšuk useampien voittojensa vuoksi. Samana vuonna Ivantšuk voitti FIDE:n GP-turnauksen Jermukissa.


title: Nilgau

text: Nilgau eli nilgauantilooppi ("Boselaphus tragocamelus") on Aasiassa elävä nautaeläin. Se on sukunsa ainoa laji. Nilgau muodostaa yhdessä nelisarviantiloopin kanssa Boselaphini-tribuksen. Lajin nimi tulee hindin kielen sanasta "neelgai", joka viittaa aikuisen uroksen sinertävään väriin.


title: Nilgau

text: Nilgau on suurikokoinen verrattuna lähimpään sukulaiseensa nelisarviantilooppiin. Ruumiinpituus on 180–200 senttimetriä ja säkäkorkeus 120–150 senttiä. Hännän pituus on 40–45 senttiä. Painoa on 120–240 kiloa. Koiraat ovat selvästi suurempia kuin naaraat, joiden paino on korkeintaan 200 kiloa. Sukupuolten välillä on muitakin eroja, kuten naaraiden sarvettomuus. Naaraat ovat kellertävän ruskeita, mutta koiraiden väritys muuttuu niiden aikuistuessa sinertävän harmaaksi, mistä tulee usein käytetty nimitys "siniantilooppi". Poskissa on valkoiset laikut. Nilgaulla on sään kohdalla kohouma ja niskassa on harja. Lisäksi niillä on kaulapartaa muistuttava kaulanalusharja. Koiraan harjakarvat ovat paljon pidemmät ja tuuheammat kuin naaraan. Jalat ovat melko pitkät ja solakat ja sorkat kapeat, kyntyset ovat lyhyet mutta leveät. Sorkkien yläpuolella on valkoinen rengas. Koiraan sarvet ovat korkeintaan 30-senttiset ja hieman taaksepäin kaartuvat. Ne ovat mustat ja terävät. Nahka on paksu.


title: Nilgau

text: Nilgaun kuulo ja näkö ovat melko hyvät, mutta hajuaisti on heikohko.


title: Nilgau

text: Nilgaun alkuperäistä levinneisyysaluetta ovat Intia, Pakistan ja Nepal. Aiemmin sitä tavattiin myös Bangladeshissa. Lajia on istutettu Texasiin vuoden 1930 aikoihin riistaeläimeksi.


title: Nilgau

text: Nilgaun vaihtelevaan elinympäristöön kuuluvat kuivat heinikkoiset kasvavat arot, metsäiset alueet ja kukkula-alueet Himalajan etelärinteille asti. Nilgaulle sopivat erinomaisesti myös Texasin pensaikkomaat ja ilmasto-olot. Nilgaut karttavat kuitenkin sankkoja metsiä ja karuja aavikoita, ja viihtyvät parhaiten harvakasvuisilla pensastomailla tai yksittäisiä puita kasvavilla niityillä.


title: Nilgau

text: Nilgau elää yleensä noin 10 yksilön laumoissa, mutta laumat voivat olla paljon suurempiakin. Laumoissa on lähinnä naaraita ja keskenkasvuisia yksilöitä, ja usein mukana on yksi koiras. Muutoin koiraat muodostavat omia laumojaan tai elävät yksin. Ne ovat aktiivisimmillaan varhain aamulla ja myöhään illalla. Nilgaut voivat päästää peloissaan mylviviä ääniä, mutta ovat yleensä muuten hiljaa. Nilgaun saalistajiin kuuluvat esimerkiksi intiantiikeri, aasianleijona, leopardi, susi ja vuorisusi. Juostessaan nilgau voi saavuttaa 48 kilometrin tuntinopeuden. Nilgaut pysyttelevät aloillaan, jos ravintoa on riittävästi ja alue on niille muutoin suotuisa. Ne liikkuvat tällöin tiettyjä polkuja pitkin ja käyttävät vakinaisia lepo-, ulostus- ja juomapaikkoja. Viileinä vuodenaikoina nilgaut tarvitsevat vettä vain parin kolmen päivän välein, joten niiden ei tarvitse olla jatkuvasti veden läheisyydessä. Koiraat taistelevat toisiaan vastaan polvillaan ja tönivät toisiaan otsillaan ja sarvillaan tai yrittävät painaa kilpailijaa kaulallaan maahan, kunnes toinen luovuttaa. Ennen itse taistelua kilpailija yritetään kuitenkin lannistaa mahtailueleillä. Tällöin koiras lähestyy kilpailijaa verkkaisesti, esitellen sivulta vaakasuoraksi ojennettua kaulaansa ja päätään. Lisäksi se pörhistää niskaharjaansa.


title: Nilgau

text:
Nilgaun monipuoliseen ravintoon kuuluvat lehdet, silmut, heinät, muut ruohokasvit ja hedelmät sekä kukat. Nilgau kurkottelee ylhäällä riippuviin lehtiin ja silmuihin kohottautumalla takajaloilleen. Heinää syödessään se taas saattaa laskeutua polvillaan. Intiassa nilgau saa pääosan ravinnostaan puista ja pensaista.
Nilgauiden parittelukausi on yleensä joulu-maaliskuussa, mutta sitä tapahtuu myös ympäri vuoden. Kiima-aikana koiraiden on havaittu perustavan reviirejä. Koiras pyrkii kokoamaan reviirilleen yhdestä noin kymmeneen naarasta, joiden kanssa se parittelee ja joita se puolustaa muilta koirailta. Naaraan kantoaika kestää 240–258 päivää, jonka jälkeen se synnyttää 1–3 poikasta, kaksoset ovat yleisiä. Vasa painaa syntyessään keskimäärin alle 6 kiloa. Vasat viettävät aluksi hiljaista elämää ja pysyttelevät paikoillaan. Ne alkavat vasta myöhemmin seurata emäänsä. Naaraat voivat tulla sukukypsäksi jo 18 kuukauden ikäisinä, mutta parittelevat ensimmäisen kerran yleensä aikaisintaan 3-vuotiaina. Koiraat tulevat sukukypsiksi 2,5 vuoden iässä, mutta niilläkin lisääntyminen alkaa yleensä vasta 4-vuotiaana, jolloin kykenevät haastamaan muita koiraita.


title: Nilgau

text: Nilgau ei ole ole varsinaisesti uhanalainen laji, ja sen yksilömääräksi arvioidaan yli 100 000 yksilöä. Levinneisyysalue Intiassa on laaja, ja nilgaun on huomattu sopeutuvan myös ihmisen muokkaamaan ympäristöön. Paikoin se on yhä yleinen, vaikka se on joutunut kuitenkin kärsimään elinalueiden häviämisestä. Bangladeshista nilgau on jo hävinnyt. Lajin tulevaisuutta on turvaamassa Yhdysvaltoihin tuotu runsas kanta, ja lisäksi sitä tavataan monilla suojelualueilla Intiassa. Nepalin eläinten määrää ei tiedetä ja Pakistanissa määrä on hyvin alhainen. Näissä maissa lajin tulevaisuus on uhattuna elinalueiden pienenemisen ja metsästyksen takia. Nilgau ei karta viljeltyjä seutuja ja saattaa aiheuttaa vahinkoa pelloilla, jolloin eläimiä tapetaan tuholaisina. Vaino on kuitenkin ollut vähäistä osittain siksi, että nilgau muistuttaa lehmää, joka on hinduille pyhä eläin.


title: Norman Podhoretz

text: Norman B. Podhoretz (s. 16. tammikuuta 1930) on uuskonservatiivinen ajattelija Yhdysvalloissa. Hän syntyi juutalaisten maahanmuuttajien poikana ja valmistui Columbian yliopistosta, Cambridgen yliopistosta sekä Jewish Theological Seminary of Americasta.


title: Norman Podhoretz

text: Podhoretz toimi "Commentary"-lehden päätoimittajana vuosina 1960–1995. Hänestä tehtiin vuonna 2007 presidenttiehdokas Rudolph Giulianin ulkopoliittinen neuvonantaja. Hän on ottanut vastaan Presidential Medal of Freedomin George W. Bushilta 2004 ja Guardian of Zion -palkinnon Israelin Bar-Ilanin yliopistolta 2007.


title: Norman Podhoretz

text: Podhoretz on julkisuudessa kannattanut Yhdysvaltain sotilaallisia toimia Irakissa ja Iranissa. Hänen julkaistuun tuotantoonsa kuuluu terrorismin vastaista sotaa ”neljäntenä maailmansotana” käsittelevä "World War IV: The Long Struggle Against Islamofascism" (2007).


title: Sergei Popov

text: Sergei Popov (; 21. syyskuuta 1930 – 25. kesäkuuta 1995 Pietari) on entinen Neuvostoliittoa edustanut kestävyysjuoksija. Hänestä tuli miesten maratonin mestari vuoden 1958 yleisurheilun Euroopan-mestaruuskilpailuissa Tukholmassa Ruotsissa.


title: Sergei Popov

text: Popov piti hallussaan miesten maratonin maailmanennätystä, kunnes sen rikkoi 10. syyskuuta 1960 Abebe Bikila. Hän voitti Košicen rauhanmaratonin 1959.


title: Rex Reason

text: Rex Reason (30. marraskuuta 1928 – 19. marraskuuta 2015) oli yhdysvaltalainen näyttelijä. Hän syntyi isänsä liikematkan takia Berliinissä, Saksassa.


title: Rex Reason

text: Reason muistetaan muiden muassa elokuvista "Tuntematon maailma" (1955) ja "Orjakauppias" (1957), mutta hän esiintyi myös televisiosarjoissa. Hänen nuorempi veljensä oli näyttelijä Rhodes Reason.


title: Polyfenismi

text:
Polyfenismillä tarkoitetaan ympäristön ohjaamaa valintaa kahden vaihtoehtoisen ominaisuuden välillä ilman, että genotyyppi muuttuu. Esimerkiksi erään kulkusirkkalajin (schistocerca gregaria) siipien lukumäärään vaikuttaa sirkkapopulaation tiheys ja tiettyjen ravintokasvien saatavuus. Jos tiheys matala ja tiettyjä ravintokasveja ei ole paljoakaan saatavilla yksilölle kehittyy yksi siipipari. Päinvastaisessa tilanteessa sirkalle kehittyy kaksi siipiparia, jotka mahdollistavat tehokkaan lentämisen. Joillakin lajeilla myös useampi ominaisuus voi vaihtua yhtäaikaisesti edellä kuvatulla tavalla. Polyfenistiset ominaisuudet eivät siis suoraan periydy geenien mukana seuraavalle sukupolvelle, vaan jälkeläisten fenotyyppi määräytyy ympäristön olosuhteiden mukaan.
Polyfenismi voidaan pääsääntöisesti jakaa viiteen eri luokkaan, riippuen ympäristön olosuhteista jotka sen aiheuttavat.


title: Polyfenismi

text: Monet polyfenistiset ominaisuudet määräytyvät sääolosuhteiden mukaan. Esimerkiksi maapallon trooppisilla alueilla säätila vaihtelee yleensä kuuman ja kostean sekä viileän ja kuivan ilman välillä. Erään afrikkalaisen perhoslajin (bicyclus anynana) siipien väri ja silmien sijainti määräytyvät sekä lämpötilan että ilman kosteuden mukaan. Kostealla ja kuumalla ilmalla kehittyneellä perhosella silmät sijaitsevat lähempänä perhosen vatsapuolta ja siivet ovat vaaleammat verrattuna viileällä ja kuivalla ilmalla kehittyneeseen saman lajin perhoseen. Fenotyyppi tukee siis perhosen käyttäytymistä. Perhonen lentää kuumalla ja kostealla ilmalla, kun taas viileällä ja kuivalla ilmalla se piileskelee kuolleissa lehdissä.


title: Polyfenismi

text: Ravinnonsaanti voi olla yksi polyfenistisen ominaisuuden määrittäjä. Eräänä esimerkkinä tästä voidaan mainita eräiden muurahaisten (pheidole morrisi) sijoittuminen hierarkkisessa järjestelmässään. Jos toukat saavat runsaasti ravintoa, niistä kehittyy sotilaita, kun taas ravinnon ollessa vähissä toukat kehittyvät kuhnureiksi.


title: Polyfenismi

text: Uhka saalistajista saattaa vaikuttaa joidenkin lajien ilmentämään polyfenismiin. Muun muassa erään sammakkolajin nuijapään (Hyla chrysoscelis) fenotyyppi muuttuu saalistajan läsnäolon mukaan. Nuijapään syntyessä elinympäristöön, jossa on saalistajan erittämiä entsyymejä, sille kehittyy suurempi kirkkaanpunainen pyrstö kuin nuijapäähän normaaleissa olosuhteissa. Suuremman pyrstön ansiosta nuijapää kykenee liikkumaan nopeammin ja samalla houkuttelemaan saalistajien hyökkäykset suuntautumaan sen punaiseen takaosaan.


title: Polyfenismi

text: Joskus polyfenismiä ilmenee myös yllättävämpien olosuhteiden aiheuttamana. Tällaisia vaihtoehtoisia ympäristötekijöitä voivat olla esimerkiksi ukkosmyrskyt ja kutulammikon kuivuus. Eräällä sammakkolajilla (scaphiopus couchii) veden määrä kutulammikossa vaikuttaa ravinnon hankintatapaan. Runsasvetisessä lammikossa sammakot kehittyvät normaalisti leviä syöden, kun taas kuivuvassa lammikossa niiden on kehityttävä nopeammin selvitäkseen hengissä. Tällöin joillekin nuijapäille kehittyy leveämpi suu ja vahvemmat purulihakset, joita ne voivat hyödyntää mm. toisten nuijapäiden syömiseen. Tämä lisää nuijapään proteiininsaantia ja nopeuttaa siten sen kehittymistä.


title: Polyfenismi

text: Monilla kala- ja matelijalajeilla sukupuoli määrittyy jonkin ympäristötekijän mukaan. Näissä tapauksissa sukupuolen määräytymistä voidaan pitää polyfenistisenä ominaisuutena. Esimerkiksi krokotiilit kehittyvät naaraiksi äärilämpötiloissa, kun taas keskilämpötilat saavat aikaan koiraiden kehittymisen. Ilmiön hyvänä puolena on hedelmöitettävien naaraiden suuri määrä suhteessa koiraisiin. Toisaalta äkilliset lämpötilavaihtelut saattavat aiheuttaa lajille paikallisen sukupuuton populaatioon syntyessä vain yhtä sukupuolta olevia yksilöitä. Yhden teorian mukaan dinosaurusten sukupuutto johtui juuri tästä.


title: Rhodes Reason

text: Rhodes Reason (19. huhtikuuta 1930 – 26. joulukuuta 2014) oli yhdysvaltalainen näyttelijä. Hän esiintyi televisiossa, elokuvissa ja näyttämöllä.


title: Rhodes Reason

text: Reason syntyi Glendalessa, Kaliforniassa, Rex Reasonin nuorempana veljenä. Hän oli Yhdysvaltain elokuva-akatemian aktiivinen jäsen.


title: Lise-Marie Morerod

text: Lise-Marie Morerod (s. 16. huhtikuuta 1956) on sveitsiläinen entinen alppihiihtäjä.


title: Lise-Marie Morerod

text: Morerod saavutti uransa ensimmäisen arvokisamitalin St. Moritzin maailmanmestaruuskilpailuissa 1974 sijoittumalla pujottelussa pronssille. 1978 Garmisch-Partenkirchenissä järjestetyissä MM-kilpailuissa hän sijoittui hopealle suurpujottelussa, ainoastaan 0,05 sekunnin erolla kultamitalisti Maria Eppleen. Samoissa kilpailuissa Morerod jäi pujottelussa seitsemänneksi. Urallaan hän osallistui vain kerran olympialaisiin, Innsbruckin talviolympialaisissa 1976 hän sijoittui neljänneksi suurpujottelussa.


title: Lise-Marie Morerod

text: Maailmancupin kokonaiskilpailun Morerod voitti kaudella 1976–1977, jonka lisäksi hän sijoittui toiseksi vuonna 1976 ja kolmanneksi vuonna 1978. Suurpujottelun maailmancupin hän voitti kolme kertaa peräkkäin: 1976, 1977 ja 1978, sekä pujottelun maailmancupin kahdesti 1975 ja 1977. Morerod voitti 24 maailmancupin osakilpailua, joista 14 tuli suurpujottelussa ja 10 pujottelussa. Lisäksi hän oli yhteensä 41 kertaa palkintokorokkeella.


title: Lise-Marie Morerod

text: Morerod loukkaantui auto-onnettomuudessa vuonna 1978, jonka takia hän ei enää pystynyt kilpailemaan samalla tasolla, kuin ennen loukkaantumista. Viimeisen kilpailunsa hän laski tammikuussa 1980.


title: Sylvia Jebiwott Kibet

text: Sylvia Jebiwott Kibet (s. 28. maaliskuuta 1984) on kenialainen kestävyysjuoksija.


title: Sylvia Jebiwott Kibet

text: Kibet voitti 1999 Bydgoszczin alle 18-vuotiaiden MM-kisoissa hopeaa 1 500 metrin juoksussa ajalla 4.24,43. Seitsemän vuotta myöhemmin hän voitti pronssia Afrikan-mestaruuskisoissa 5 000 metrin juoksussa ajalla 15.57,14 ja oli kauden lopussa 3 000 metrin juoksussa viides ajalla 8.40,09.


title: Sylvia Jebiwott Kibet

text: Vuonna 2007 Kibet sai Algerin Afrikan kisoissa pronssia 5 000 metrillä ajalla 15.06,39 ja juoksi Osakan MM-kisoissa 5 000 metrillä neljänneksi ajalla 14.59,26. Myöhemmin samana vuonna hän sijoittui 3 000 metrillä viidenneksi ja 5 000 metrillä toiseksi ajalla 14.57,37. Vuonna 2008 Kibet sijoittui neljänneksi sekä Valencian sisäratojen MM-kilpailuissa 3 000 metrillä että Pekingin olympialaisissa 5 000 metrillä. Saman vuoden hän sijoittui kuudenneksi 3 000 metrillä ja 5 000 metrillä.


title: Sylvia Jebiwott Kibet

text: Vuonna 2009 Kibet juoksi Berliinin MM-kisoissa 5 000 metrillä toiseksi ajalla 14.58,33. Saman vuoden hän sijoittui neljänneksi 5 000 metrillä ja kuudenneksi 3 000 metrillä. Dohan sisäratojen MM-kisoissa 2010 hän oli neljäs 3 000 metrillä. Delhin Kansainyhteisön kisoissa hän sai hopeaa 5 000 metrillä ajalla 15.55,61.


title: Sylvia Jebiwott Kibet

text: Vuoden 2011 maastojuoksun MM-kilpailuissa Punta Umbríassa hän sijoittui henkilökohtaisessa kilpailussa 13:nneksi ja voitti kultaa joukkuekilpailussa. Daegun MM-kisoissa hän voitti hopeaa 5 000 metrillä ajalla 14.56,21. Istanbulin sisäratojen MM-kilpailuissa 2012 hän oli neljäs 3 000 metrillä ajalla 8.40,50.


title: Sylvia Jebiwott Kibet

text: Sylvia Kibetin sisko Hilda Kibet ja serkku Lornah Kiplagat ovat myös kestävyysjuoksijoita.


title: Satsuman han

text: Satsuman han () oli yksi voimakkaimmista daimion hallitsemista feodaalialueista ("han") Japanissa Tokugawa-bakufun aikaan. Sillä oli merkittävä rooli Meiji-restauraatiossa ja sitä seuranneessa Meiji-kauden hallinnossa. Edo-kauden ajan sitä hallitsivat Shimazu-klaanin tozama-daimiot, ja sen alue käsitti Satsuman ja Ōsumin provinssit ja osia Hyūgan provinssista Kyūshūn saarella. Se piti Ryūkyū-kuningaskuntaa vasallivaltionaan. Satsuman hanin alue vastaa nykyisin suurelta osin Kagoshiman prefektuuria ja osia Miyazakin prefektuurista.


title: Satsuman han

text: Virallisesti alue tunnettiin Kagoshiman hanina. Sitä hallittiin Kagoshiman linnasta Kagoshiman kaupungissa. Sen vuosittainen riisintuotanto oli noin 729 000 "kokua", toiseksi suurin määrä Kagan hanin jälkeen.


title: Luettelo Tumppi Varosen ja Problems?in kappaleista

text: Tämä on luettelo Tumppi Varosen sekä hänen Problems?-yhtyeensä levyttämistä kappaleista aakkosjärjestyksessä. Mukana ovat kaikki kappaleet sekä Problems?-levyiltä että Varosen sooloalbumeilta, sekä Varosen laulamat ja säveltämät kappaleet Pelle Miljoonan levyiltä.


title: Lou Christie

text: Luigi Alfredo Giovanni Sacco eli Lou Christie (s. 19. helmikuuta 1943) on yhdysvaltalainen laulaja-lauluntekijä, joka muistetaan 1960-luvun poptähtenä. Hän syntyi ja kasvoi Pennsylvaniassa; taiteilijanimen otti levy-yhtiö käyttöön ilman hänen suostumustaan.